open-index/open-wikipedia-markdown huggingface dataset:
အကြောက်တရား

**အကြောက်တရား** () ဆိုသည်မှာ သတ္တဝါတို့၏ အာရုံကြောစနစ်က ဖြစ်ရပ်တစ်ခုခုအပေါ် တုံ့ပြန်ရာတွင် စိတ်ပိုင်းဆိုင်ရာမနှစ်မြို့ဖွယ်လှုံ့ဆော်မှု (သို့မဟုတ်) ကြောက်ရွံ့မှုကိုဖြစ်စေသော အရာဖြစ်သည်။ အကြောက်တရားသည် သတ္တဝါတို့၏ စိတ်ပိုင်းဆိုင်ရာ၊ ရုပ်ပိုင်းဆိုင်ရာလှုံ့ဆော်မှုများကိုဖြစ်စေသကဲ့သို့ ခန္ဓာကိုယ်စနစ်များအပေါ်လည်း သက်ရောက်မှုများဖြစ်စေတတ်သည်။ သတ္တဝါတို့တွင် အကြောက်တရားအမျိုးမျိုးရှိကြပြီး ၎င်းတို့မှာ ယျေဘုယျအားဖြင့် ပကတိအကြောက်တရား၊ လက်တွေ့ဆန်သောအကြောက်တရားနှင့် လက်တွေ့မဆန်သောအကြောက်တရား ဟူ၍ သတ်မှတ်နိုင်သည်။

## ပကတိအကြောက်တရား 
သတ္တဝါတို့၏ ပကတိအကြောက်တရား () သည် မွေးရာပါ ယင်းတို့၏အသိစိတ်ထဲတွင် အာရုံကြောစနစ်က ကြောက်ရွံ့ခြင်းဟူသော လှုံ့ဆော်မှုကိုဖြစ်စေနိုင်သည့် အရာများဖြစ်သည်။ ထိုသို့ပကတိအကြောက်တရားများသည် များသောအားဖြင့် သတ္တဝါတို့ထိန်းချုပ်ရန်ခက်ခဲသော အကြောက်တရားများဖြစ်ပြီး အတိတ်၌ မကြုံတွေ့ဖူးသည့်တိုင် ကြောက်ရွံ့စေတတ်သည်။ အကြောက်လွန်ရောဂါ () တို့မှာ များသောအားဖြင့် ပကတိအကြောက်တရားများဖြစ်သည်။ ပကတိအကြောက်တရားများမှာ ယျေဘုယျအားဖြင့် သေခြင်းကိုကြောက်ရွံ့ခြင်း၊ အမှောင်ကိုကြောက်ရွံ့ခြင်း၊ သွေးကိုကြောက်ရွံ့ခြင်း၊ အနန္ဒလောကကိုကြောက်ရွံ့ခြင်း အစရှိသည်တို့ဖြစ်ကြသည်။

## လက်တွေ့ဆန်သောအကြောက်တရား 
လက်တွေ့ဆန်သောအကြောက်တရား () သည် အတိတ်၌ ဖြစ်ရပ်တစ်ခုခုဖြစ်စေ၊ ပစ္စုပ္ပန်၌ဖြစ်စေ မိမိကိုယ်တိုင် (သို့မဟုတ်) အခြားသူထံမှသွယ်ဝိုက်၍ တွေ့ကြုံဖူးသည့် အကြောက်တရားမျိုးဖြစ်သည်။ လက်တွေ့ဆန်သောအကြောက်တရားသည် အမှန်တကယ် ကြားဖူး၊ မြင်ဖူး၊ ကြုံဖူးမှသာ ဖြစ်ပေါ်တတ်လေ့ရှိသော အကြောက်တရားဖြစ်ပြီး ၎င်းအကြောက်တရားမျိုးကို စိတ်ဖြင့်သော်လည်းကောင်း၊ အမှန်တကယ်ရင်ဆိုင်ခြင်းဖြင့်သော်လည်းကောင်း ထိန်းချုပ်ရန်ဖြစ်နိုင်သည်။ လက်တွေ့ဆန်သောအကြောက်တရားမျိုးမှာ ကြောက်မက်ဖွယ်သားရဲများနှင့်တွေ့ဆုံရာ၌ကြောက်ရွံ့ခြင်း၊ ရုပ်ရှင် (သို့မဟုတ်) ရုပ်သံများတွင် မြင်တွေ့သည့်အရာများကိုကြောက်ရွံ့ခြင်း၊ အန္တရာယ်တစ်ခုကိုရင်ဆိုင်နေရစဉ်ကြောက်ရွံ့ခြင်း အစရှိသည့်အကြောက်တရားမျိုးပင်ဖြစ်သည်။ အကြောက်လွန်ရောဂါ () အချို့သည်လည်း လက်တွေ့ဆန်သောအကြောက်တရားများကို အလွန်အမင်းကြောက်ရွံ့ရာမှ ဖြစ်စေတတ်သည်။

## လက်တွေ့မဆန်သောအကြောက်တရား 
လက်တွေ့မဆန်သောအကြောက်တရား () သည် ပစ္စုပ္ပန်၌အမှန်တကယ်မတွေ့ကြုံဖူးသော်လည်း အနာဂတ်တွင်ကြုံတွေ့လာမည်ကို စိုးရိမ်သည့်စိတ်ကြောင့် ပေါ်ပေါက်လာသည့် အကြောက်တရားဖြစ်သည်။ ယင်းအကြောက်တရားမျိုးသည် စိတ်ကူးကဖန်တီးလိုက်သော အကြောက်တရားမျိုးလည်းဖြစ်သည်။ လက်တွေ့မဆန်သောအကြောက်တရားများမှာ အမှန်တကယ်တွင် ကြုံတွေ့နိုင်ခြေအလွန်နည်းပါးသော်လည်း စိတ်ကူးထဲ၌ အတွေးလွန်ရာမှ ပိုမိုဖြစ်ပေါ်လာတတ်သည်။ လက်တွေ့မဆန်သောအကြောက်တရားကို စိုးရိမ်လွန်ရောဂါ () ခံစားနေရသူများ၊ စိတ်ကစဥ့်ကလျားရောဂါ () ခံစားနေရသူများ၊ စိတ်အတက်အကျမြန်ရောဂါ () ခံစားနေရသူများ၊ အဆိုးမြင်သမား () များမှာ အများဆုံးကြောက်ရွံ့တတ်ကြသည်။ လက်တွေ့မဆန်သောကြောက်တရားများတွင် မဖြစ်နိုင်သောအရာများကိုကြောက်ရွံ့ခြင်း၊ စွဲလမ်းသောအယူအဆတစ်ခုခုအပေါ်ကြောက်ရွံ့ခြင်း၊ မကြုံတွေ့ဖူးသည့်အရာကိုစိုးရိမ်ကြောက်ရွံ့ခြင်း အစရှိသည်တို့ပါဝင်သည်။

ကဏ္ဍ:စိတ်ခံစားမှုများ
ကဏ္ဍ:စိတ်ပညာ
ဇွာအိုပီဆိုအမြို့

**ဇွာအိုပီဆိုအမြို့** () သည် ဘရာဇီးနိုင်ငံ၊ ပါရိုင်ဘာပြည်နယ်၏ မြို့တော်နှင့်အကြီးဆုံးမြို့ ဖြစ်သည်။ ၂၀၂၂ ခုနှစ်စစ်တမ်းအရ လူဦးရေ ၈၃၃.၉၃၂ ယောက်ရှိသည်။

## ကိုးကား 
ကဏ္ဍ:ဘရာဇီးနိုင်ငံရှိ မြို့များ
အသင်္ချေ

အသင်္ချေယျဟူသော ပါဠိစကားလုံးမှ အသင်္ချေဖြစ်လာသည်။

* (၁) (က) အသင်္ချေယျမည်သော ဂဏန်းသင်္ချာ။  
* (ခ) ကမ္ဘာအသင်္ချေ။  
* (ဂ) အသင်္ချေယျ ကပ်။ (တိ) 

(၂) မရေတွက်နိုင်သော၊ မရေတွက်နိုင်လောက်အောင်များသော။ 
## အသင်္ချေယျမည်သော ဂဏန်းသင်္ချာ
(က) တစ်ဂဏန်း၏နောက်၌ သုညတရာ့လေးဆယ် (၁၄၀) ရှိသော သင်္ချာသည် အသင်္ချေယျ မည်သော ဂဏန်းသင်္ချာဖြစ်၏။  

ဓာန်၊ဋီ၊၄၇၄-၆-၌ကား တစ်ဂဏန်း၏ နောက်၌ သုညတရာ့ လေးဆယ့်ငါး (၁၄၅) လုံးဖြင့် အသင်္ချေယျဂဏန်းဖြစ်ပုံကို (မိမိဝါဒဖြင့်) ပြထားသေး၏။ ။ 

## အသင်္ချေယျ ကပ်
(ဂ) တစ်ကမ္ဘာ ဟု ခေါ်သော မဟာကပ်၏ လေးပုံတပုံ ဖြစ်သောကပ်ကို “အသင်္ချေယျကပ်” ဟုခေါ်၏။ အကျယ်ကို “အသင်္ချေယျကပ္ပ”ကြည့်။ 
### ကိုးကား 
## ပြင်ပလင့်ခ်များ 
* 

ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
ကဏ္ဍ:သင်္သကရိုက်ဝေါဟာရများ
ယူနီကူရို

**ယူနီကူရို ကန့်သတ်ပူးပေါင်းဆောင်ရွက်မှု** (株式会社ユニクロ) သည် ပေါ့ပေါ့ပါးပါး ဝတ်စုံဒီဇိုင်းများ ၊ ဂျပန်နိုင်ငံတွင် မူလက စတင်တည်ထောင်ခဲ့ပြီး ထုတ်လုပ်ရောင်းချသည့် ဂျပန်ကုမ္ပဏီတစ်ခုဖြစ်ပြီး အဆိုပါကုမ္ပဏီသည် H&M ကဲ့သို့သော ကုမ္ပဏီများနှင့် နှိုင်းယှဉ်ကာ 21 ရာစုတွင် ဂျပန်နိုင်ငံကိုကျော်လွန်၍ အဓိကအဝတ်အစားအမှတ်တံဆိပ်တစ်ခုအဖြစ် ကြီးထွားလာခဲ့သည်။ 2023 ခုနှစ်တွင် ယူနီကူရို သည် ကမ္ဘာတစ်ဝန်းရှိ စတိုးဆိုင်ပေါင်း 2,400 ကျော်ရှိမည်ဖြစ်သည်။

## ဇာတ်လမ်း
ယူနီကူရို ကို *Fast Retailing* ကုမ္ပဏီများအုပ်စု၏ တစ်စိတ်တစ်ပိုင်းအနေဖြင့် ယူဘယ (ယာမာဂ်ချီ) တွင် 1949 ခုနှစ်တွင် စတင်တည်ထောင်ခဲ့သည်။

1984 ခုနှစ်တွင် “Unique Clothing Warehouse” ဟုအမည်ပေးထားသော unisex ပေါ့ပေါ့ပါးပါးအဝတ်အစားစတိုးကို နောက်ပိုင်းတွင် Uniqlo ဟုအတိုချုံး၍ ဟီရိုရှီးမားတွင်ဖွင့်လှစ်ခဲ့သည်။

ယူနီကူရို သည် ၎င်း၏ပထမဆုံးစတိုးဆိုင်ကို ၂၀၀၁ ခုနှစ်တွင် လန်ဒန်တွင် ဂျပန်နိုင်ငံအပြင်ဘက်၌ ဖွင့်လှစ်ခဲ့ပြီး ၎င်း၏ပထမဆုံးစတိုးဆိုင်ကို ၂၀၀၂ ခုနှစ်တွင် ရှန်ဟိုင်းတွင်တွင် ဖွင့်လှစ်ခဲ့သည်။ ၂၀၀၅ ခုနှစ်တွင် ပထမဆုံးသော အမေရိကန် ယူနီကူရို ကို နယူးယောက် တွင် ဖွင့်လှစ်ခဲ့သည်။

ယူနီကူရို သည် လက်ရှိတွင် လူ ၃၀၀၀၀ ကျော်ကို အလုပ်ခန့်ထားပြီး နိုင်ငံပေါင်း ၂၅ နိုင်ငံကျော်တွင် လည်ပတ်နေသည်။ ဂျပန်နိုင်ငံတွင် ယူနီကူရို စတိုးဆိုင်ပေါင်း ၈၀၀ ကျော် (တိုကျိုတစ်ခုတည်းတွင် ၁၀၀ ကျော်) နှင့် ဂျပန် ပြင်ပတွင် ၁,၆၀၀ ကျော်ရှိသည်။

## လိုဂိုများ

File:Uniqlo 1999.svg|ယူနီကူရိုလိုဂိုဟောင်း (1998-2009)
File:UNIQLO logo.svg|စာလုံးပေါ်တွင်ယူနီကူရိုလိုဂို
File:UNIQLO logo (Japanese).svg|ဂျပန်လိုယူနီကူရိုလိုဂို

## ကိုးကား
*ယူနီကူရိုတရားဝင်ဝက်ဘ်ဆိုက်

### ကိုးကား
ကဏ္ဍ:အဝတ်အစား အမှတ်တံဆိပ်များ
ကဏ္ဍ:ဂျပန် ကုမ္ပဏီများ
အခြေချစစ်ဗျူဟာ (ဘူးသီးတောင်)

**အခြေချစစ်ဗျူဟာ(ဘူးသီးတောင်)** သည် အနောက်ပိုင်းတိုင်းစစ်ဌာနချုပ် နယ်မြေဖြစ်သော ရခိုင်ပြည်နယ်၊ ဘူးသီးတောင်မြို့တွင်တည်ရှိသည်။ ယင်းစစ်ဗျူဟာကို ၁၉၉၃ ခုနှစ် အောက်တိုဘာလ ၃၀ ရက်နေ့တွင် စတင်တည်ထောင်ခဲ့ပါသည်။ စတင်တည်ထောင်ခဲ့သူမှာ ဗိုလ်မှူးကြီး ကြာညိုချစ်ဖေ ဖြစ်ပြီး လက်ရှိအခြေချစစ်ဗျူဟာ(ဘူးသီးတောင်) ၏ ဗျူဟာမှူးမှာ ဗိုလ်မှူးကြီးတင်မိုးအောင်ဖြစ်သည်။

## ကိုးကား
ယိုဒဲလင်း

**Yodeling** (ယိုဒဲလင်းထိုးခြင်း) သည် ရင်ဘတ်အသံ နှင့် ခေါင်းအားပြုအသံကြား လျင်မြန်စွာ ပြောင်းလဲ သီဆိုမှုပုံစံတစ်ခုဖြစ်သည်။ 

တောင်မြင့်‌‌‌ဒေသယိုဒဲလင်းထိုးခြင်း သည် ဥရောပရှိ သက်တမ်းကြာသော ကျေးလက်ရိုးရာဓလေ့တစ်ခုဖြစ်ပြီး ၁၈၃၀ ခုနှစ်များ၌ ရုပ်ရှင်ရုံများနှင့် ဂီတခန်းမ များတွင် ဖျော်ဖြေရေးအဖြစ် ရေပန်းစားလာခဲ့သည်။  ဥရောပတွင် 

ယိုဒဲလင်းထိုးခြင်း သည် ဆွစ်ဇာလန်၊ ဩစတြီးယားနှင့် ဂျာမနီတောင်ပိုင်းတို့မှ ရိုးရာဂီတ ( Volksmusik ) ၏ အဓိကအင်္ဂါရပ်တစ်ခုဖြစ်နေဆဲဖြစ်ပြီး တီဗီ ထုတ်လွှင့်မှုများ၌ ပြသထားသည့် ခေတ်ပြိုင်ရိုးရာသီချင်းများစွာတွင် ကြားနိုင်သည်။

## ကိုးကား
ကမ္မကတ္တား

ကမ္မကတ္တား ဟူသည် ပယောဇ္ဇက ကတ္တားကို ခေါ်သည်။ ပုရိသော ဒါသေန (ဒါသံ ဒါသဿ) ကမ္မံ ကာရေတိ-၌ ဒါသအရ ကျွန်သည် ပုရိသောအရ ယောက်ျား၏ စေခိုင်း ခံရသောအခိုက် ကံဖြစ်၍ မိမိ (ကျွန်) ကိုယ်တိုင် အမှုပြုလုပ်သောအခါ ကတ္တားဖြစ်ပြန် သည်၊ ထို့ကြောင့် “ဒါသ”ကို ကမ္မကတ္တား ဟု ခေါ်သည်။ ဤနည်းအရ ကတ္တုကမ္မနှင့် သဘောအတူပင်။ 

တနည်း- သူတပါး၏ ကြိယာကိုစွဲ၍ ကံဖြစ်သော်လည်း ပြုလွယ်သောကြောင့် ကိုယ်တိုင်ပြီးသကဲ့သို့ ဖြစ်သော ကတ္တားကို ကမ္မကတ္တားဟု ခေါ်သည်။ သယံ ကရီယတေ ကဋော-၌ ကဋအရဖျာသည် ဖျာရက်သူ၏ ရက်ခြင်းကြိယာကိုစွဲ၍ ကံဖြစ်သော်လည်း ရက်၍လွယ်ကူသောအခါ ရက်သူ၏ဗျာပါရ မပါပဲ အလိုလိုပြီးသွားသကဲ့သို့ ဖြစ်သောကြောင့် ကတ္တားသဘောသက်ရောက်ရကား ကဋောကို ကမ္မကတ္တားဟု ခေါ်သည်။ 
### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
ကဏ္ဍ:သင်္သကရိုက်ဝေါဟာရများ
မိန်းကလေးများအဖွဲ့ (ဝဘ်စီးရီး)

***မိန်းကလေးများအဖွဲ့*** (ဘင်္ဂါလီ: গার্লস স্কোয়াড); 2021 ဘင်္ဂလားဒေ့ရှ် အချစ်-ဟာသ ဒရာမာစီးရီးတစ်ခုဖြစ်သည်။ စီးရီးကို Maidul Rakib မှ ဒါရိုက်တာ Mushfiqur Rahman Manzu မှ ထုတ်လုပ်သည်။  ၎င်းသည် Bongo BD ၏ Bongo မူရင်းစီးရီးဖြစ်သည်။ ဇာတ်လမ်းကို Maidul Rakib မှရေးသားခဲ့ပြီး ဆွေးနွေးပွဲများကို Shefat Hossain (HD) မှရေးသားခဲ့သည်။ ၎င်းတွင် Samira Khan Mahi၊ Rukaiya Jahan Chamak၊ Samonty Shoumi၊ Sharna Lata၊ Nabila Binta Islam၊ Jarin Tasnim Antara၊ Chashi Alam နှင့် Marzuk Russell တို့ ပါဝင်ထားသည်။  Kochi Khondokar နှင့် Anwar Hossain အပါအဝင် အခြား အများအပြားသည် အရေးကြီးသော အခန်းကဏ္ဍများတွင် ပါဝင်ခဲ့သည်။ 

## ကာ့ 
**ရာသီ ၁**

Faria အဖြစ် Samira Khan Mahi

Riya အဖြစ် Rukaiya Jahan Chamak

Tonni အဖြစ် Samonty Shoumi

Sharna Lata သည် Mim အဖြစ်

Zara အဖြစ် Nabila Binta Islam

Sabrina အဖြစ် Jarin Tasnim Antara

Chashi Alam သည် Cobra အဖြစ်

Gangua Bhai အဖြစ် Marzuk Russell

Kochi Khondokar

အန်ဝါဟိုစိန်

## **ရာသီ ၂** 
* Faria အဖြစ် Samira Khan Mahi
* Riya အဖြစ် Rukaiya Jahan Chamak
* Tonni အဖြစ် Samonty Shoumi
* Sharna Lata သည် Mim အဖြစ်
* Tania Bishty
* အဘိနန္ဒာမိမီ
* Rusho ရှိတ်
* Shahriar Nazim Joy
* Zaher Alvi
* Shehzad Omar
* အန်ဝါဟိုစိန်

## အကျဉ်းချုပ် 
Girls Squad ၏ပထမရာသီကို 2021 ခုနှစ် ဇူလိုင်လတွင် Bongo BD တွင်ပြသခဲ့ပြီး အချစ် ၊ ဘဝ၊ လှုံ့ဆော်မှု၊ ခင်မင်မှုနှင့် နားလည်မှုတို့ကြောင့် ရှုပ်ထွေးနက်နဲသော မိန်းမပျိုခြောက်ယောက်၏ဘဝများကို လိုက်ရှာသည်။ ခေတ်ပြိုင် မြို့ပြရှုခင်း တွင် တည်ရှိပြီး ဤစိတ်ခံစားမှုဆိုင်ရာ ရိုလာကိုစတာသည် ပရိသတ်အား မိမိကိုယ်ကို ရှာဖွေတွေ့ရှိမှုနှင့် ကြီးထွားမှုခရီးတွင် လူငယ်များ လူကြီးဘဝ၏ အမြင့်ဆုံးနှင့် နိမ့်ကျမှုကို စူးစမ်းလေ့လာစေသည်။ 

## ဧည့်ခံတယ်။ 
၎င်း၏ကနဦးအောင်မြင်မှုပြီးနောက်၊ စီးရီးသည် Bongo BD ပလပ်ဖောင်းပေါ်တွင် 2022 ဇွန်လတွင်ပြသခဲ့သော ဒုတိယရာသီအတွက် သက်တမ်းတိုးခွင့်ပြုခဲ့သည်။ ဤအဆက်အစပ်သည် ပရိသတ်များအား ခေတ်ပြိုင်မြို့ပြဘဝ၏ တက်ကြွသောအခြေအနေတွင် ၎င်းတို့၏ အတွေ့အကြုံများနှင့် ဆင့်ကဲဖြစ်စဉ်များကို ဆက်လက်စူးစမ်းလေ့လာရန် ဤတက်ကြွသောဇာတ်ကောင်များ၏ ဆင့်ကဲပြောင်းလဲလာသော ပုံပြင်များနှင့် ပိုမိုထိတွေ့နိုင်စေပါသည်။ 

## ဇာတ်လမ်းတွဲများ 
ဇာတ်လမ်းတွဲ၏ အဖွင့်ရာသီတွင် အပိုင်း 20 ဖန်တီးရန်အတွက် ထုတ်လုပ်မှုဘတ်ဂျက် 15 သိန်း ခွဲဝေပေးခဲ့သည်။ နောက်ပိုင်းတွင် ၎င်း၏ဒုတိယရာသီအတွက် အပိုအပိုင်း 20 ထုတ်လုပ်မှုကို အဆင်ပြေချောမွေ့စေရန် ဘတ်ဂျက်ငွေ 18 သိန်းအထိ တိုးမြှင့်ခဲ့သည်။  ဘတ်ဂျက်မြှင့်တင်မှုများသည် ရှိုး၏ထုတ်လုပ်မှုတန်ဖိုးများနှင့် အလုံးစုံကြည့်ရှုသူအတွေ့အကြုံကို ထိန်းသိမ်းရန်နှင့် မြှင့်တင်ရန် ရည်ရွယ်သည်။ 

## ကိုးကား
ဉတ်

ဉတ်၊ သိစေခြင်း၊ သိစေချက် စကား။ 

တစ်စုံတစ်ခုသော အမှုကိစ္စပြုလုပ်ရာဝယ် သံဃာအား သိစေခြင်း သိစေချက် စကား ရပ်သည် ဉတ်မည်၏။ 
## ဉာတ် ၂-မျိုး
ယင်းဉ တ်သည် အနိဒ္ဒိဋ္ဌဉတ်, နိဒ္ဒိဋ္ဌဉတ်ဟု ၂-မျိုးပြားသည်၊ 

သံဃာ သိစေချက်စကားရပ်၏ အဆုံး၌ ဧသာ ဉတ္တိ ဟုမညွှန်ပြ(မပါရှိ)သော ဉာတ်သည် **အနိဒ္ဒိဋ္ဌဉတ်**မည်၏၊ 

ကမ္မဝါစာ ရွတ်ဖတ်ရန် မလိုပဲ ဉတ်သည်ပင်လျှင် သံဃာ့ကံမည်၍ ကမ္မဉတ်လည်း မည်၏၊ ဉတ္တိကံပင်တည်း။ သံဃာအား သိစေချက် စကားရပ်၏အဆုံး၌ ဧသာ ဉတ္တိဟုညွှန်ပြ(ပါရှိ)သော ဉာတ်သည် **နိဒ္ဒိဋ္ဌဉတ်**မည်၏၊ ဧသာ ဉတ္တိဟုထည့်၍ ရွတ်ဆိုခြင်းသည်ကား ကမ္မဝါစာရှိသေးသည် (ကမ္မဝါစာရွတ် ရဦးမည်)၏အဖြစ်ကို ပြခြင်းအကျိုးငှါတည်း။ 

ယင်းသော ဉတ္တိဟူသောစကားရပ်ကို ဉတ္တိ ဒုတိယကံ, ဉတ္တိစတုတ္ထကံတို့၌ ဧကန်ရွတ်ဆိုရမည်။ 

ဉတ္တိကံ၌ကား ၎င်းစကားရပ်ကို ရွတ်ဆိုရန်မလို (ဥပေါသထံ ကရေယျ)စသည်၌ ယျအက္ခရာ ရွတ်ဆိုပြီးလျှင် ပြီးခြင်း ဉတ္တိကံ ပြီးဆုံးသည်သာ။  
### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
ဉတ္တိကံ

ဉတ်ဖြင့်ပြုအပ်သော ကံ၊ ဉတ္တိကံ။ (သီမဋ္ဌသံဃာကို သုတ်သင်၍ ဆန္ဒဆောင်ထိုက်သော ရဟန်းတို့၏ ဆန္ဒကို ဆောင်ပြီးလျှင် ညီညွတ်သော သံဃာ၏ သဘောတူညီမှုဖြင့် ဉတ်တစ်ကြိမ်ဖြင့် ပြုအပ်သောကံသည် ဉတ္တိကံမည်၏။ 

ယင်း ဉတ္တိကံကို 
* (၁) ရဟန်းလောင်းကို သံဃာ့အလယ်သို့ သွတ်သွင်းသော အရာဌာန  
* (၂) ဉဗ္ဗာဟိတဝိနိစ္ဆယ၌ ဓမ္မကထိကရဟန်းကို နှင်ထုတ်သော အရာဌာန  
* (၃) ဥပုသ်ပြုသော အရာဌာန  
* (၄) ပဝါရဏာပြုသော အရာဌာန  
* (၅) ရဟန်းလောင်းကို ဆုံးမရာ, အန္တရာယိကဓမ္မတို့ကို မေးစိစစ်ရာ, ဝိနည်းတော်ကို မေးရာ, ဝိနည်းတော်ကို ဖြေသောအရာတို့၌ မိမိ သူတစ်ပါးကို သမုတ်သောအရာဌာန  
* (၆) ဂိုဏ်း, သံဃာအား စွန့်ထားသော သင်္ကန်း သပိတ် စသော နိဿဂ္ဂီဝတ္ထုကို ပိုင်ရှင်ရဟန်းအား ပြန်ပေးသော အရာဌာန  
* (၇) ဂိုဏ်း သံဃာအထံ၌ ပြောကြားသော အာပတ်ကို ခံယူရာဌာန  
* (၈) ပဝါရဏာငင်သော အရာ ဌာန  
* (၉) ကံသည်သာမှတ်အပ်သော သဘော လက္ခဏာဖြစ်သော အရာဌာန-ဤ ၉-ပါးသော အရာဌာနတို့၌ ထားအပ်၏။  
### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
ဧဟိဘိက္ခုနီ

ဧဟိဘိက္ခုနီမည်သောရဟန်းမ။ 
 ဧဟိဘိက္ခု-လည်းကြည့်။ 
## ဧဟိဘိက္ခုနီ မရှိ အယူအဆ
(ဧဟိဘိက္ခုနီမည်သော ရဟန်းမ ဟူ၍ မရှိ၊ ဝိ၊၂၊၂၇၆-၌" ဘိက္ခုနီတိ ဘိက္ခိကာ ဘိက္ခုနီ၊... ဧဟိဘိက္ခုနီတိ ဘိက္ခုနီ” အစရှိသည်ဖြင့် “ဧဟိဘိက္ခုနီ”ကို ဟောတော်မူခြင်းကား ဘိက္ခုဝိဘင်း၌ ဟောတော်မူအပ်သော ဒေသနာတော်အယဉ် အတိုင်း ဟောတော်မူခြင်းသာ ဖြစ်သည်။ ဘုရားရှင်က “ဧဟိဘိက္ခုနီ” ဖြစ်နိုင် ကောင်းသော အမျိုးသ္မီးကို "ဧဟိ ဘိက္ခုနီ” စသည်ဖြင့် ခေါ်ဝေါ်ခဲ့ပါမူ ဧဟိဘိက္ခုနီ ရဟန်းမ ရှိနိုင်သည်၊ အမျိုးသ္မီးတို့၌ ဘုရားရှင်က “ဧဟိ ဘိက္ခုနီ”စသည်ဖြင့် ခေါ်ဝေါ် လောက်သော ကောင်းမှုကုသိုလ်မျိုး မရှိသောကြောင့် ဧဟိဘိက္ခုနီ ဟူ၍မရှိခြင်း ဖြစ်သည်။ ဓမ္မပဒအဋ္ဌကထာ ဝိသာခါ ဝတ္ထု၌ “မိန်းမတို့၏ သင်္ကန်းအလှူသည် မဟာလတာတန်ဆာဖြင့် အထွတ် အထိပ်သို့ ရောက်၏၊ ယောက်ျားတို့၏ သင်္ကန်း အလှူသည် တန်ခိုးဖြင့်ပြီးသော သပိတ် သင်္ကန်းဖြင့် အထွတ်အထိပ် ရောက်၏”ဟု လာရှိသည်။ 

အချို့ကား “ရဟန်းမိန်းမတို့သည် ဘုရားရှင်၏ အနီး အပါး၌ မနေကြရ၊ ရဟန်းယောက်ျားတို့ သည်သာလျှင် ဘုရားရှင်၏ အနီးအပါး၌ နေထိုင်ကြရသောကြောင့် ရဟန်းယောက်ျားတို့သာ ဧဟိဘိက္ခု ဖြစ်ကြသည်” စသည်ဖြင့် ဆိုကြ၏၊ ထိုသူတို့၏ အယူအဆမျှ သာဖြစ်သည်။   
### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
မင်္ဂလာ

မင်္ဂလာဆိုသည်မှာ လိုလားတောင့်တချက် အားလုံးကို ပြည့်စုံစေတတ်သော အကြောင်းတရား, ကြီးပွားတိုးတက်မှု အားလုံးကို ပြည့်စုံစေတတ်သော အကြောင်းတရား, လူချမ်းသာ နတ်ချမ်းသာ စည်းစိမ်ချမ်းသာ အားလုံးကို ပြီးစီးစေတတ်သော အကြောင်း-တရားတွေကို မင်္ဂလာဟု ခေါ်သည်။	

* (၁) ကြီးပွား-တိုးပွား-ကြောင်းတရား၊ ကောင်း မြတ်ခြင်း၊ မင်္ဂလာ။
* (၂) ဒိဋ္ဌသုတ စသော မင်္ဂလာ။ (ခေတ်အားလျော်စွာ အကောင်းဟု သမုတ်အပ်သော အာရုံများကို မြင်ရခြင်းသည် ဒိဋ္ဌိမင်္ဂလာမည်၏။ အကောင်းဟုသမုတ်အပ်သော အသံများကို ကြားရခြင်းသည် သုတမင်္ဂလာမည်၏။ အကောင်းဟု သမုတ်အပ်သော အနံ့, အရသာ, အတွေ့အာရုံများကို ခံစားရခြင်းသည် မုတမင်္ဂလာမည်၏။ 
* (၃) မင်္ဂလဘုရား။ (ယင်းဘုရား၏ ဗုဒ္ဓဝင်ကို မဟာဗုဒ္ဓဝင် ပ-တွဲ၊ ဒု-ပိုင်း၊ နှာ။ ၃၁၃-၃၃၄-ကြည့်။)  
* (၄) မင်္ဂလရသေ့။ (ဤရသေ့သည် ဂေါတမ ဘုရားလောင်းဖြစ်သည်။ မဟာဗုဒ္ဓဝင်၊ ပ-တွဲ ဒု-ပိုင်း၊ နှာ။ ၄၅၆-၇-ကြည့်။)  
* (၅) မင်္ဂလပုဏ္ဏား။ (ဤပုဏ္ဏားလည်း ဂေါတမ ဘုရားလောင်းပင် ဖြစ်၏၊ မင်္ဂလ ရသေ့နှင့် တစ်ဘဝတည်း ဖြစ်သည်၊ ရသေ့ မဝတ်မီ မင်္ဂလပုဏ္ဏား ဟုအမည်ရသည်။)  
* (၆) မင်္ဂလလုလင်။ (မန္ဒာရဝပုပ္ဖိယ မထေရ်၏ အလောင်းလျာ ဖြစ်သည်။ ဝိပဿီ ဘုရားရှင်အား မန္ဒာရဝနတ်ပန်း လှူခဲ့သည်။ 
* (၇) မင်္ဂလကျွန်။ 
* (၈) မင်္ဂလ ပြာသာဒ်၊ 
* (၉) မင်္ဂလဆင်။ (တိ) (ဂန္ထဆင် ၁၀-ကောင်အားကို ဆောင်နိုင်သည်။) 
* (၁၀) မင်္ဂလာ ရှိသော၊ သူ။ 

## ဆက်စပ်ဖတ်ရှုရန်
* မင်္ဂလသုတ်
* မင်္ဂလာတရား ၃၈-ပါး

### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
ရီယိုဒီဂျနေးရိုးပြည်နယ်

**ရီယိုဒီဂျနေးရိုးပြည်နယ်** () သည် ဘရာဇီး၏ အရှေ့တောင်ပိုင်းဒေသတွင် တည်ရှိသော ပြည်နယ်တစ်ခု ဖြစ်သည်။ စုစုပေါင်း ဧရိယာ ၁၆.၈၇၁ စတုရန်းမိုင် (၄၃.၆၉၆ စတုရန်း ကီလိုမီတာ) တွင် လူဦးရေ စုစုပေါင်း ၁၇ သန်းမျှ နေထိုင်သဖြင့် ရီယိုဒီဂျနေးရိုးသည် ဘရာဇီးတွင် ၃ ခုမြောက် လူဦးရေအများဆုံး နေထိုင်သော ပြည်နယ်ဖြစ်ပြီး ဧရိယာအားဖြင့် တတိယမြောက် အသေးဆုံး ဖြစ်သည်။  မြို့တော်နှင့်အကြီးဆုံးမြို့မှာ ရီယိုဒီဂျနေးရိုးမြို့ ဖြစ်ပြီး လူဦး ၆.၇၄၇.၈၁၅ ရှိသည်။

## ကိုးကား 
ကဏ္ဍ:ဘရာဇီးနိုင်ငံ၏ ပြည်နယ်များ
ဝိနည်းကံ

ဝိနည်းပိဋကလာ ကံတို့သည်— 
* (၁) အပလောကနကံ။ 
* (၂) ဉတ္တိကံ။ 
* (၃) ဉတ္တိဒုတိယကံ။
* (၄) ဉတ္တိစတုတ္ထကံဟု ၄-မျိုးရှိ၏။ 
## ဝိနည်းကံ ၄-မျိုး
ညီညွတ်သော သံဃာ၏ ခွင့်ပြုချက်အရ—
* (၁) သုံးကြိမ် သံဃာကို ပန်ကြား၍ ပြုအပ်သော အမှုကိစ္စအဝဝသည် **အပလောကနကံ** မည်၏။ 
* (၂) ဉတ်တစ်ကြိမ်ဖြင့်သာ ပြုအပ်သော ဥပုသ်ကံ, ပဝါရဏာစသောကံသည် **ဉတ္တိကံ** မည်၏။ 
* (၃) ဉတ်တစ်ကြိမ်, ကမ္မဝါစာတစ်ကြိမ်ဖြင့် ပြုအပ်သော ကထိန်ကံ, သိမ် သမုတ်ကံ စသောကံသည် **ဉတ္တိဒုတိယကံ** မည်၏။ 
* (၄) ဉတ်တစ်ကြိမ်, ကမ္မဝါစာသုံးကြိမ်ဖြင့် ပြုအပ်သော ရဟန်းခံခြင်း စသောကံသည် **ဉတ္တိစတုတ္ထကံ** မည်၏။  

* ထိုတွင် (၁) သံဃာသည် ငြင်းခုံတတ်သောရဟန်းကို ငြင်းခုံခြင်း, မညီမညွတ်ခြင်း၏ အပြစ်ဘေးကိုပြ၍ သည်းခံစေ, ငြိမ်းချမ်းစေ သောကံသည် **တဇ္ဇနီယကံ**မည်၏။ 
* (၂) ဝိနည်းသိက္ခာပုဒ်၌ မကျွမ်းကျင် မလိမ္မာသဖြင့် အာပတ်(အပြစ်)အသင့် များ၍ လူတို့နှင့် ရောရော နှောနှော အနေ များသော ရဟန်းအား “သင်သည် ဆရာ သမားကို မှီခို၍ နေရမည်”ဟု နှိပ်ကွပ်သောကံသည် **နိယဿကံ** မည်၏။ 
* (၃) ပန်းပင်ငယ် စိုက်ပျိုးခြင်း စသည်ဖြင့် ဒကာတို့၏ သဒ္ဓါတရားကို ဖျက်ဆီးသော ရဟန်းအား ထိုရဟန်းနေထိုင်ရာ ကျောင်းရွာ စသည်မှ နှင်ထုတ်သောကံသည် **ပဗ္ဗာဇနီယကံ** မည်၏။ 
* (၄) ရတနာသုံးပါး ကြည်ညိုသော ဒကာအား ဆဲရေးမိသဖြင့် ထိုဒကာထံ ဆဲရေးမိသော ရဟန်းကိုယ်တိုင် သွား၍ သည်းခံစေရမည် (တောင်းပန် ရမည်)ဟု သံဃာက စေလွှတ်သောကံသည် **ပဋိသာရဏီယကံ**မည်၏။ 
* (၅) မိမိသင့်သော အာပတ်ကို-မရှူ-မကုစား–သဖြင့်လည်းကောင်း, မိစ္ဆာအယူရှိသဖြင့်၎င်း သံဃာက ဆွမ်းအတူ မစားခြင်း စသည်ဖြင့် ပယ်စွန့် ကြဉ်ဖယ်သောကံသည် **ဥက္ခေပနီယကံ** မည်၏။  
### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
ဉတ္တိစတုတ္ထကံ

ဉတ်လျှင် ၄-ကြိမ်မြောက်ရှိသော ကမ္မဝါစာဖြင့် ပြုအပ်သောကံ၊ ဉတ်လျှင် ၄-ကြိမ် မြောက်ရှိသောကံ၊ ဉတ်တစ်ကြိမ် ကမ္မဝါစာ သုံးကြိမ်ဖြင့် ပြုအပ်သောကံ၊ ဉတ္တိစတုတ္ထကံ၊ 

ယင်း ဉတ္တိစတုတ္ထကံကို 
* (၁) တဇ္ဇနီယစသော ၇-ပါးသော ကံတို့ကြောင့် သံဃာ့ဘောင်မှ နှင်ထုတ်အပ်သော အရာဌာန၊ 
* (၂) တဇ္ဇနီယစသော ၇-ပါးသောကံ ငြိမ်းအေးသဖြင့် သံဃာ့ဘောင်သို့ ပြန်သွင်းသော အရာဌာန၊ 
* (၃) ရဟန်းမတို့အား ဆုံးမတတ်သော ရဟန်းကို သမုတ်ရာဌာန၊ 
* (၄) ပရိဝါသ်ပေးရာ, မာနတ်ပေးရာဌာန၊ 
* (၅) အရင်း သို့တဖန်ပြန်၍ ငင်သည်၏အစွမ်းဖြင့် နှိမ်နင်းရာဌာန၊ 
* (၆) ဥက္ခိတ္တကရဟန်း၏ နောက်လိုက်ရဟန်းမ, ယာဝတတိယကသံဃာဒိသိသ်အာပတ်သင့်သော ရဟန်း, အရိဋ္ဌရဟန်း, စဏ္ဍာရဟန်းမတို့ကို ဆုံးမရာဌာန၊ 
* (၇) ဥပသမ္ပဒကံ, အဗ္ဘာနကံဟူသော ကမ္မလက္ခဏ အရာဌာန၊ ဤ ၇-ပါးသော အရာဌာနတို့၌ ထားအပ်၏။ 

### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
ဉတ္တိဒုတိယကံ

ဉတ်လျှင် ၂-ကြိမ်မြောက်ရှိသော ကမ္မဝါစာဖြင့် ပြုအပ်သော ကံ၊ ဉတ်လျှင် ၂-ကြိမ်မြောက်ရှိသောကံ၊ ဉတ်တစ်ကြိမ် ကမ္မဝါစာ တစ်ကြိမ်ဖြင့် ပြုအပ်သောကံ၊ ဉတ္တိဒုတိယကံ။ 

ယင်း ဉတ္တိဒုတိယကံကို -

(၁) ရဟန်းတို့အား လာဘ်မရအောင် အားထုတ်ခြင်း, ရဟန်းတို့၏ အကျိုးမဲ့ကို ပြုလုပ်ခြင်း, ရဟန်းတို့အား နေရာမရအောင် အားထုတ်ခြင်း, ဆဲရေး ရေရွတ်ခြင်း, ရဟန်းအချင်းချင်း ကွဲပြားအောင် ကုံးတိုက်ခြင်း, ဘုရားရှင်၏ ကျေးဇူးမဲ့ကို ပြောဆိုခြင်း, တရားတော်၏ ကျေးဇူးမဲ့ကို ပြောဆိုခြင်း, သံဃာတော်၏ ကျေးဇူးမဲ့ကို ပြောဆိုခြင်းဟူသော အင်္ဂါ ၈-ပါးနှင့် ပြည့်စုံသော ဥပါသကာအား သပိတ်မှောက်ကံပြု၍ နှင်ထုတ်သော အရာဌာန၊ 

(၂) ကောင်းမွန်စွာ ပြုကျင့်သော ဥပါသကာအား သပိတ်မှောက်ကံကို ပြန်လှန်သည်၏ အစွမ်းဖြင့် သွတ်သွင်းသော အရာဌာန၊ 

(၃) သိမ်သမုတ်ခြင်း, တိစီဝရိတ်သင်္ကန်းနှင့် ညဉ့်ကင်း၍ နေနိုင်ခြင်း အကျိုးငှါ သမုတ်ခြင်း, ဂိလာနရဟန်းအား အခင်းသစ်ကို ပြုခြင်းငှါ သမုတ်ခြင်း, ဆွမ်းညွှန်ရဟန်းဟူ၍ သမုတ်ခြင်း, ကျောင်းခံယူထိုက်သော ရဟန်းဟူ၍ သမုတ်ခြင်း, ဘဏ္ဍာစိုးရဟန်းဟူ၍ သမုတ်ခြင်း, သံဃိက သင်္ကန်းကို ခံထိုက်သော ရဟန်းဟူ၍ သမုတ်ခြင်း, သင်္ကန်းကို ဝေဖန်သော ရဟန်းဟူ၍ သမုတ်ခြင်း, ယာဂု သစ်သီး ခဲဖွယ်ကို ဝေဖန်သော ရဟန်းဟူ၍ သမုတ်ခြင်း, အပ်စသော အနည်းငယ်သော ဝတ္ထုပစ္စည်းကို အလိုရှိသောသူအား စွန့်တတ်သော ရဟန်းဟူ၍ သမုတ်ခြင်း, မိုးရေခံ သင်္ကန်းကို ခံယူထိုက်သော ရဟန်းဟူ၍ သမုတ်ခြင်း, သံဃိကသပိတ်တို့ကို ခံယူထိုက် သောရဟန်းဟူ၍ သမုတ်ခြင်း, အရံစောင့် သာမဏေတို့ကို စေခိုင်းတတ်သော ရဟန်း ဟူ၍ သမုတ်ခြင်းဟူသော သမ္မုတိပေးရာ ဌာန၊

(၄) ကထိန်သင်္ကန်းပေးရာ, သေသော ရဟန်း၏ သင်္ကန်းစသည်တို့ကို ပေးရာဌာန၊

(၅) ကထိန်နှုတ်ရာဌာန၊ 

(၆) ကုဋိနေရာ ကျောင်းနေရာတို့ကိုပြောကြားရာဌာန၊ 

(၇) တိဏဝတ္ထာရကသမထ, မောဟာရောပနကံ စသော ကမ္မလက္ခဏာအရာဌာန၊ ဤ ၇-ပါးသော အရာဌာနတို့၌ ထားအပ်လေသည်။  

ကံ ၄-ပါးတို့တွင် အပလောကနကံကို ပန်ကြား၍သာလျှင် ပြုအပ်၏၊ ဉတ္တိကံ, ဉတ္တိ ဒုတိယကံ, ဉတ္တိစတုတ္ထကံတို့ဖြင့် မပြုအပ်၊ ဉတ္တိကံကိုလည်း ဉတ်တစ်ကြိမ် ရွတ်ဖတ်သဖြင့်သာ ပြုအပ်၏၊ တစ်ပါးသော အပလောကနကံ, ဉတ္တိဒုတိယကံ, ဉတ္တိစတုတ္ထကံတို့ဖြင့် မပြုအပ်၊ ထို့အတူ ဉတ္တိစတုတ္ထကံကိုလည်း ဉတ်တစ်ကြိမ် ကမ္မဝါစာ ၃-ကြိမ်ရွတ် ဖတ်သဖြင့်သာ ပြုအပ်၏၊ တစ်ပါးသော အပလောကနကံ စသည်ဖြင့် မပြုအပ်၊ ဉတ္တိ ဒုတိယကံကိုကား ပန်ကြား၍ ပြုအပ်သည်လည်း ရှိ၏၊ မပြုအပ်သည်လည်း ရှိ၏၊ သိမ် သမုတ်ခြင်း, သိမ်နှုတ်ခြင်း, ကထိန်သင်္ကန်းကို ပေးခြင်း, ကထိန်နှုတ်ခြင်း, ကုဋိနေရာကို ပြောကြားခြင်း, ကျောင်းနေရာကို ပြောကြားခြင်း, ဤ ၆-ပါးသော ကံတို့ကား ဂရုကံများဖြစ်ကြ၍ ပန်ကြား၍ပြုခြင်းငှါ မအပ်ကုန်၊ ဉတ်တစ်ကြိမ် ကမ္မဝါစာတစ်ကြိမ် ရွတ်ဖတ်၍သာ ပြုအပ်ကုန်၏။ ကြွင်းသော ၁၃-ပါးသော သမ္မုတိ, သေနာသနဂ္ဂါဟာပကသမ္မုတိ, မတကစီဝရ ဒါနသမ္မုတိ-စသည်တို့ကား လဟုကံများဖြစ်ကြ၍ ပန်ကြား၍လည်း ပြုခြင်းငှါ အပ်ကုန်၏။ ဉတ္တိကံ ဉတ္တိစတုတ္ထကံတို့ဖြင့်ကား မပြုအပ်ကုန်။  
### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
မုဒိမ်းမှု

thumb|မုဒိမ်းမှု
**ချိုးဖောက်မှုဟူသော** ဝေါဟာရ သည် ယေဘူယျဘာသာစကားအားဖြင့် "ချိုးဖောက်မှု" သို့မဟုတ် "လွန်ကျူးခြင်း" ကိုဆိုလိုသည်၊ ထို့ကြောင့် ၎င်းကို "ဖောက်ဖျက်ခြင်း" အတွက် တူညီသောအသုံးအနှုန်းအဖြစ် အထူးသဖြင့် *နေထိုင်ရာကိုချိုးဖောက်မှု* ၊ *စာပေးစာယူချိုးဖောက်မှု* ၊ *စာချုပ်များကို ချိုးဖောက်ခြင်းစ* သည့် ဝေါဟာရအစိတ်အပိုင်းအဖြစ် အသုံးပြုလေ့ရှိပါသည်။ ၊အခြားသူများ။အခြားသူများ။ သို့ရာတွင်၊ လူ့ ဂုဏ်သိက္ခာကို ထိခိုက်စေပြီး လိင်လွတ်လပ်ခွင့်ကို ချိုးဖောက်သည့် လိင်မှုဆိုင်ရာ ဇစ်မြစ်ကို ချိုးဖောက်ခဲ့ကြောင်း ဖော်ပြရန်အတွက် လူသား၏လိင်ပိုင်းဆိုင်ရာ ကျင့်ကြံမှု နယ်ပယ်တွင် အမှုအခင်းများကို ရည်ညွှန်းရန်၊ ၎င်းကို ရည်ညွှန်းရန် အရာအားလုံးထက် အသုံးပြုသည် ။ ထို့ကြောင့် *မုဒိမ်းမှု* အား လိင်ပိုင်းဆိုင်ရာ ရှုထောင့်မှကြည့်လျှင် မည် သည့်အကြောင်းကြောင့်မဆို ( စိတ်ပိုင်းဆိုင်ရာ မသန်စွမ်းသူများ ၊ အရွယ်မရောက်သေးသူများ ၊ သတိလစ် မေ့မြော နေသူများ ) သို့မဟုတ် ခွင့် မပြုလိုသော မည်သူနှင့်မဆို လိင်ပိုင်းဆိုင်ရာ ထိတွေ့မှုအဖြစ်၊ .

## မိတ်ဆက်မူဘောင် 
မုဒိမ်းမှုသည် ကမ္ဘာလုံးဆိုင်ရာဥပဒေရေးရာအစီအစဉ်တွင် သာလွန်အရေးပါမှုရှိပြီး ၎င်းသည် လူသားများ၏ အခြေခံအခွင့်အရေး ၏တစ်စိတ်တစ်ပိုင်းဖြစ်သည့် ရပ်ကွက်အများအပြားကို အပေးအယူလုပ်သောကြောင့် ကြီးလေးသောရာဇဝတ်မှု အဖြစ် သတ်မှတ်ကြောင်း မှတ်သားထားရန်လိုသည်။

၎င်းသည် လူသားတို့နှင့်အတူ မွေးဖွားလာခဲ့သည့် ပြစ်မှုများထဲမှ တစ်ခုဖြစ်ပြီး လူသားအားလုံးအတွက် ဖြစ်လေ့ရှိသော ဆန္ဒ သို့မဟုတ် ဇီဝဗေဒဆိုင်ရာ လိုအပ်ချက်များကို ဖြည့်ဆည်းပေးရန် အင်အား (ရုပ်ပိုင်းဆိုင်ရာ သို့မဟုတ် စိတ်ခံစားမှု) ကို အသုံးပြု၍ လုပ်ဆောင်ခြင်းဖြစ်သည်။ မုဒိမ်းမှုကျူးလွန်ခြင်းအတွက် အဆုံးအဖြတ်ပေးရမည့်အချက်မှာ မုဒိမ်းမှုကျူးလွန်ခံရသူဘက်မှ သဘောတူညီမှုမရှိခြင်းပင်ဖြစ်သည်။

တရားဥပဒေဘောင်တွင် မုဒိမ်းမှုမှာ ဥပဒေအရ မုဒိမ်းမှု ၊ လိင်ပိုင်းဆိုင်ရာ နှောင့်ယှက်မှု ၊ မဖွယ်မရာပြုမှု နှင့် လိင်ပိုင်းဆိုင်ရာ ကျူးလွန်မှု များကဲ့သို့သော အခြားသော လိင်မှုခင်းများနှင့် ကွဲပြားသည် ။ အမှုနှင့်ပတ်သက်သည့် အခြေအနေများကို အမှုတစ်ခုစီတွင် တည်ရှိနေသော ပြင်းထန်သော သို့မဟုတ် လျော့ပါးစေသည့်အချက်များအလိုက် ခွဲခြမ်းစိတ်ဖြာမည်ဖြစ်သည်။ ဥပဒေအယူဝါဒအတွင်း၊ အချို့သောအခြေအနေများ ဖြစ်ပေါ်လာသောအခါတွင်၊ ဥပမာ- အကြမ်းဖက်ခံရသူအပေါ် ရန်လိုသူ၏အခွင့်အာဏာ (အုပ်ထိန်းသူဖြစ်ခြင်း၊ နာယကဖြစ်ခြင်း၊ သားကောင်၏အလုပ်ရှင် အစရှိသည့် အခြေအနေများ) ပေါ်ပေါက်လာသောအခါတွင် ပိုမိုဆိုးရွားသောအခြေအနေများ ရှိနေသည်ဟု ယူဆပါသည်။

ကဏ္ဍ:လိင် ရာဇဝတ်မှုများ
ကဏ္ဍ:လိင်ပိုင်းဆိုင်ရာ မတော်မတရားပြုမူခြင်း
ဆီအာရာပြည်နယ်

**ဆီအာရာပြည်နယ်** () သည် ဘရာဇီး၏ အရှေ့မြောက်ပိုင်းဒေသတွင် တည်ရှိသော ပြည်နယ်တစ်ခု ဖြစ်သည်။ စုစုပေါင်း ဧရိယာ ၅၆.၅၀၅ စတုရန်းမိုင် (၁၄၆.၃၄၈ စတုရန်း ကီလိုမီတာ) တွင် လူဦးရေ စုစုပေါင်း ၉.၁ သန်းမျှ နေထိုင်သဖြင့် ဆီအာရာသည် ဘရာဇီးတွင် ၈ ခုမြောက် လူဦးရေအများဆုံး နေထိုင်သော ပြည်နယ်ဖြစ်ပြီး ဧရိယာအားဖြင့် ၁၁ မြောက် အကြီးဆုံး ဖြစ်သည်။  မြို့တော်နှင့်အကြီးဆုံးမြို့မှာ ဖော်တာလီဇာမြို့ ဖြစ်ပြီး လူဦး ၂.၇ သန်း ရှိသည်။

## ကိုးကား 
ကဏ္ဍ:ဘရာဇီးနိုင်ငံ၏ ပြည်နယ်များ
ဖော်တာလီဇာမြို့

**ဖော်တာလီဇာမြို့** () သည် ဘရာဇီးနိုင်ငံ၊ ဆီအာရာပြည်နယ်၏ မြို့တော်နှင့်အကြီးဆုံးမြို့ ဖြစ်သည်။ ၂၀၂၁ ခုနှစ်စစ်တမ်းအရ လူဦးရေ ၂.၇၀၃.၃၉၁ ယောက်ရှိသည်။

## ကိုးကား 
ကဏ္ဍ:ဘရာဇီးနိုင်ငံရှိ မြို့များ
ဉတ္တိဒေါသ

ဉတ္တိဒေါသ  ဟူသည် ဉတ်၏ အပြစ်ဖြစ်သည်။

ရဟန်းလောင်း၏ အမည်ကို မရွတ် ဖတ်ခြင်း, သုဏာတု မေ ဘန္တေ-ဟု သာ ရွတ်ဆို၍ “သံဃော”ဟု ထည့်၍ မရွတ်ဆိုခြင်း, ဥပဇ္ဈာယ်ဆရာ၏ အမည်ကို မရွတ်ဖတ်ခြင်း ဉတ်ကို လုံးဝမရွတ်ဆိုခြင်း, ကမ္မဝါစာရွတ်ဖတ်ပြီးမှ ဉ တ်ကို ရွတ်ဖတ်ခြင်း ဤ ၅-ပါးတို့ သည်ကား ဉတ်၏အပြစ်တို့တည်း၊ ယင်း အပြစ် ၅-ပါးမှ လွတ်သော ဉတ်နှင့် ပြည့်စုံ ခြင်းသည် ဉတ္တိသမ္ပတ္တိ မည်၏။ 
### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
သညာ

၁။  အမှတ်ပြု၍ သိခြင်း၊ အမှတ်ပြု၍ သိတတ်သော အကြောင်းတရား၊ သညာ၊ သညာက္ခန္ဓာ၊ သညာစေတသိက်။ 
* (က) အာကိဉ္စညာယတနဈာန်နှင့် ယှဉ်သောသညာ။ 
* (ခ) ဘဝင်စိတ်နှင့် ယှဉ်သော သညာ။ 
* (ဂ) ဈာန်နှင့် ယှဉ်သော သညာ။  
* (ဃ) ဝိပဿနာနှင့် ယှဉ်သော သညာ။  
* (င) မဂ်နှင့် ယှဉ်သော သညာ။ 
* (စ) အရဟတ္တဖိုလ်နှင့် ယှဉ်သော သညာ။  
* (ဆ) ကိလေသာနှင့် ယှဉ်သော သညာ (ကာမသညာ စသည်)။ 
* (ဇ) ဇောစိတ်နှင့် ယှဉ်သော သညာ။  
* (ဈ) တရားသဘောနှင့် စပ်ယှဉ်သော သညာ။ 
* (ည) လူ့ ကျင့်ဝတ်နှင့် စပ်ယှဉ်သော သညာ။ 
* (ဋ) လွန်ကျူးလိုသော သညာ။ 
* (ဌ) ထင်သော ကိစ္စရှိသော သညာ။ 
* (ဍ) ဖောက်ပြန်သော သညာ။  
* (ဎ) ပြကတေ့သော သညာ။ 
* (ဏ) ရူပါရုံ၌ ဖြစ်သော သညာ။ 
* (တ) ဣတ္ထီ, ပုရိသ စသော လိင်ကြောင့်ဖြစ်သော သညာ။ 
* (ထ) အသုဘ သညာ၊ အနိစ္စသညာ၊ အသုဘအနိစ္စဟု ဖြစ်သော သညာ။  

၂။ စိတ်၊ ဝိညာဉ်၊ ဝိညာဏက္ခန္ဓာ။  

၃။ တဏှာ၊ မာန၊ ဒိဋ္ဌိ (ပပဉ္စတရား)။  

၄။ သညာကြောင့်ဖြစ်သော မိစ္ဆာ အယူ။  

၅။ 
* (က) အမှတ်၊ အမှတ်သညာ၊ အမှတ်အသား။ 
* (ခ) မိန်းမဟူသော အမှတ်သညာ။  

၆။ သညာသဘော။  

၇။ အမည်၊ ဘွဲ့၊ နာမ၊ ပညတ်။   

၈။ ထင်ရှားသော (မ၊ဋ္ဌ၊၃၊၇၉-ကြည့်)။   

၉။ 
* (က) အနုပဿနာ။  
* (ခ) ဝိပဿနာ။ 

၁၀။ သမထ၊ သမာဓိ၊ ဈာန်။ 

၁၁။ သမထ၏ ပရိကံ၊ ဥပစာရဈာန်။  

၁၂။ သညာဝိမောက္ခ ဒုက်။   

၁၃။ ရူပသညာသုတ်။  

၁၄။ သညာသုတ် လေးသုတ်။  

၁၅။ သမဏသညာသုတ်။   

၁၆။ ပညာ။ 

## လက္ခဏာ, ရသစသည်
၁။ အညို အရွှေ စသည်ပြားသော အာရုံကို အမှတ်ပြု၍ သိခြင်း = မှတ်သိ သိခြင်းသဘော ... **လက္ခဏ**၊
၂။ (က) ရှေးအမှတ်ဖြင့် နောက်ထပ်သိခြင်း ... **(ကိစ္စ) ရသ**၊
( ခ ) “ထိုဟာ ဒါပဲ”ဟု နောက်ထပ်တစ်ဖန် မှတ်သိ သိခြင်း၏ အကြောင်းဖြစ်သော အမှတ်အသားကို သိခြင်း ... **(ကိစ္စ) ရသ**၊
(သစ်သားစသည်တို့၌ လက်သမား စသူတို့၏ မှတ်သားပုံကဲ့သို့တည်း။)
၃။ (က) စိတ်က စွဲယူထားသည့် အမှတ်နိမိတ် (= အမှတ်အသား)အတိုင်း အာရုံကို နှလုံးသွင်းခြင်းကို ပြုတတ်သော သဘောတရား ... **ပစ္စုပဋ္ဌာန်၊**
(ဆင်စမ်းသော သူကာဏ်းတို့ကဲ့သို့ မှတ်ပါ။)
( ခ ) အာရုံ၌ သက်ဝင်သောဖြစ်ခြင်း မရှိသည်၏အဖြစ်ကြောင့် = အာရုံကို နက်နက်နဲနဲ မယူတတ်သည်၏အဖြစ်ကြောင့် ကြာမြင့်စွာ တည်တံ့ခြင်း မရှိသောသဘောတရား ... **ပစ္စုပဋ္ဌာန်၊**
(လျှပ်စစ် လျှပ်နွယ် လျှပ်စီးကဲ့သို့ မှတ်ပါ။)
၄။ ထင်လာတိုင်းသော အာရုံ ... **ပဒဋ္ဌာန်။**
( မြက်ဖြင့် ပြုလုပ်ထားသော ယောက်ျားရုပ်တို့၌ သားသမင်တို့၏ ယောက်ျားတို့ဟု ဖြစ်သော အမှတ်သညာကဲ့သို့တည်း။)
### ပိဋကတ်လမ်းညွှန်၌ ပါသော သညာ
သညာနာနတ္တသုတ် - ။ သညာသုတ်၊ (ပ-ဒု)၊  အသုဘသညာ-စသည်ကို ဟောထား၏၊ ၉-ပါး၊  သညာသုတ်၊ (ပ-ဒု)၊  ။ သညံ ပရိညာပုဒ်အဖွင့်အကျယ်၊  ။ အနိစ္စသညာ စသည် ၇-ပါးကို ပြဆိုခဏ်း၊  ၉-ပါးကို ပြဆိုခဏ်း၊  ။ ၁၀-ပါးကို ပြဆိုခဏ်း၊  ။ သညာအမျိုးမျိုးကို ဟောထားပုံ၊  ကာမ-ဗျာပါဒ-ဝိဟိံသ သညာသုံးပါး၏ အပြစ်ကို ပြဆိုခဏ်း၊  ။ ပရိကမ္မ ဥပစာရ အပ္ပနာသညာ သုံးပါးကို ပြဆိုခဏ်း၊  နိစ္စ-သုခ-အတ္တ သညာသုံးပါးကို ပယ်နိုင်ရန်၊  ပရိတ္တ-မဟဂ္ဂတ-အပ္ပမာဏ-အာကိဉ္စညာယတန သညာ လေးပါးကို ဟောထားပုံ၊  ။ သညာသုတ်၊  ရူပသညာ စသည် ၆-ပါး၌ လက္ခဏာ ရေးသုံးပါး စိစစ်ပြပုံ။ 

သညာသုတ် - ကာမ, ဗျာပါဒ, ဝိဟိံသ သညာသုံးပါးကို ပယ်နိုင်ရန် နေက္ခမ္မ, အဗျာပါဒ, အဝိဟိံသ သညာသုံးပါးကို ပွါးရမည်ဟု ဟောထား၏။  အသုဘသညာစသည် ၇-ပါးနှင့်၎င်းအကျိုးများကို ဟောထား၏၊  သမာဓိအားကောင်းနေသော ပုဂ္ဂိုလ်အား သညာရှိသော်လည်း မရှိသကဲ့သို့ဖြစ်တတ်ကြောင်း ဟောထား၏။ သညာလေး မျိုး၊  ကာမာဝစရ, ရူပါဝစရ, လောကုတ္တရာ, အာကိဉ္စညာယတနတွင် အမြတ်ကို ဟောထား၏၊ အနိစ္စသညာစသည် ၁၀-မျိုး ပွါးများနည်းကို ဟောထားသော ဂိရိမာနန္ဒသုတ်၊  ။ သညာ၌ နိဒါန, ဝေမတ္တ, ဝိပါက, နိရောဓ, နိရောဓဂါမိနိပဋိပဒါ ၅-ချက်ဖြင့် ဝေဖန်၍ ဟောထားပုံ(နိဗ္ဗေဓိကသုတ်)၊ 

### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
ကဏ္ဍ:သင်္သကရိုက်ဝေါဟာရများ
ဘာဝနာ

*  (၁) ဖြစ်စေခြင်း၊ စီးဖြန်းပွားများခြင်း၊ ဘာဝနာ။  
* (၂) ပွားစေခြင်း။  
* (၃) ပွားများအားထုတ်ကြောင်း စေတနာ။  
* (၄) ကြိယာ၊ ဘာဝေတိ ကြိယာ၊  
* (တိ) (၅) ပွားစေ-ပွားများ-အပ်သော။ 
* (၆) ပွားစေတတ်သော။ (အထက် မဂ် ၃-ပါး။)  
## ဘာဝနာ ၂-မျိုး
ဘာဝနာသည်-သမထဘာဝနာ ဝိပဿနာဘာဝနာအားဖြင့် ၂-မျိုးရှိ၏။ 

ထိုတွင် နီဝရဏတို့ကို ငြိမ်းစေတတ်သော “သမာဓိ”ကို ပွားများခြင်းသည် **သမထဘာဝနာ**မည်၏။ ကိလေသာအားလုံးကိုလည်းကောင်း အခြား ရုန့်ရင်းသော ဝိတက်စသော တရားများကိုလည်းကောင်း ငြိမ်းစေတတ်သော “သမာဓိ”ကို ပွားများခြင်းသည် သမထဘာဝနာမည်၏။ 

တေဘူမက ရုပ်နာမ် ဓမ္မ သင်္ခါရတရားတို့ကို “အနိစ္စ, ဒုက္ခ အနတ္တ” ဟု အဖန်ဖန်ရူတတ် ရှုကြောင်း ဖြစ်သော ပညာသည် “**ဝိပဿနာဘာဝနာ**” မည်၏။ ။     

သီလဘာဝနာသည် ပဋိပတ်၏**အစ**တည်း၊ စိတ္တဘာဝနာသည် ပဋိပတ်၏**အလယ်**တည်း၊ ပညာဘာဝနာသည် ပဋိပတ်၏**အဆုံး**တည်း။ 

အချုပ်အားဖြင့် ဗောဓိဉာဏ်သို့ ရောက်ကြောင်း အကျင့်ဟူသမျှကို “ဘာဝနာ” ဟုဆိုလို၏။  
### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
ရန်ဝင်း

**ဦးရန်ဝင်း**(၁၉၅၁ ဖွား) သည် မြန်မာစီးပွားရေးလုပ်ငန်းရှင်တစ်ဦး ဖြစ်သည်။  သူသည် A1ဆောက်လုပ်ရေးကုမ္ပဏီ ကို ထူထောင်ထားသူဖြစ်သည့်အပြင်  နိုင်ငံရေးသမားတစ်ဦး လည်းဖြစ်ခဲ့သည်။

## ငယ်ဘဝ 
ဧရာဝတီတိုင်းဒေသကြီး မအူပင်မြို့နယ် တွင် မွေးဖွားသည်။ရန်ကုန်စက်မှုတက္ကသိုလ် မှ အင်ဂျင်နီယာဘွဲ့ အား ၁၉၇၃ ခုနှစ်တွင် ရရှိသည်။

## စီးပွားရေးလုပ်ငန်းများ 
ဆောက်လုပ်ရေးဝန်ကြီးဌာန တွင် အင်ဂျင်နီယာအဖြစ် နှစ် ၂၀ တာဝန်ထမ်းဆောင်ပြီး ဝန်ထမ်းဘဝအား အဆုံးသတ်ကာ ၁၉၉၀ ခုနှစ် တွင် A1ဆောက်လုပ်ရေးကုမ္ပဏီ အား ထူထောင်သည်။ သူ၏ ကုမ္ပဏီသည် နေပြည်တော် တည်ဆောက်ရေးအား တာဝန်ယူရသည့် ကုမ္ပဏီထဲပါသည်။  သူသည် ယခင်တပ်မတော်အစိုးရအဖွဲ့ မှ ဝန်ကြီးဦးအောင်သောင်း နှင့် အထူးနီးကပ်သည့် ဆက်ဆံရေးရှိသည်။ယင်းနောက် သတ္တုတူးဖော်ရေး၊ ဟိုတယ်နှင့် အပန်းဖြေစခန်းများ၊ ကုန်သွယ်မှုနှင့် ကုန်ထုတ်လုပ်မှုနယ်ပယ်များအား တိုးချဲ့ဆောင်ရွက်သည်။ သူသည် ရန်ကုန်မြို့ပါတ်ရထားလမ်း လမ်းပိုင်ပြင်ဆင်မှု   အပါအဝင် အင်းစိန် (မင်းကြီးလမ်း) ခုံးကျော်တံတားတည်ဆောက်ရေး စသည့် လုပ်ပိုင်ခွင့်များရရှိသည်။၎င်းဆောင်ရွက်သည့် ဧရာဝတီတိုင်း ငပုတောမြို့နယ် ငရုတ်ကောင်း ကမ်းခြေဒေသရှိ  အမေရိကန် ဒေါ်လာ ၁ ဘီလီယံတန် ကျောက်မီးသွေး စွမ်းအင်သုံးစီမံကိန်း  နှင့် တနင်္သာရီတိုင်းဒေသကြီး၊ တနင်္သာရီမြို့နယ်၊ ညောင်ပင်ကွင်းကျေးရွာအုပ်စု၊ ကြီမ်ချောင်းကျေးရွာ ရှိ ခဲမဖြူနှင့်အဖြိုက်နက် အလတ်စား တူးဖော်ခြင်းလုပ်ငန်း တို့သည် ဒေသခံတို့၏ ကန့်ကွက်ခြင်းကိုခံရသည်။   သူသည်  မြန်မာ့ခရီးသွားဘဏ် အား ၂၀၁၈ ခုနှစ် တွင် တည်ထောင်သည်။  ၂၀၁၁ခုနှစ် မေလ ၅ရက်နေ့တွင် ဖွဲ့စည်းထားသည့် မြန်မာနိုင်ငံခရီးသွားလုပ်ငန်းအဖွဲ့ချုပ် က သူ့ကို အဖွဲ့ချုပ် ဥက္ကဋ္ဌ အဖြစ် တင်မြှောက်ထားသည်။  
## နိုင်ငံရေးသမားဘဝ 
၂၀၁၀ အထွေထွေရွေးကောက်ပွဲ တွင် ပြည်ထောင်စုကြံ့ခိုင်ရေးနှင့်ဖွံ့ဖြိုးရေးပါတီ ကိုယ်စားပြုကာ မအူပင်မြို့နယ် မဲဆန္ဒနယ်အမှတ်(၁) တိုင်းဒေသကြီးလွှတ်တော်ကိုယ်စားလှယ်အဖြစ် ဝင်အရွေးခံရာမှတဆင့် တိုင်းလွှတ်တော်အမတ် ဖြစ်လာသည်။  ထိုတာဝန် ကို ၂၀၁၆ခုနှစ် အထိ တာဝန်ထမ်းသည်။ ၂၀၁၅ အထွေထွေရွေးကောက်ပွဲ တွင်လည်း ဧရာဝတီတိုင်းဒေသကြီး အမှတ်(၈) မဲဆန္ဒနယ် အမျိုးသားလွှတ်တော်ကိုယ်စားလှယ်လောင်း အဖြစ် မိခင်ပါတီမှနေ၍ ဝင်ရောက်ယှဉ်ပြိုင်ခဲ့သော်လည်း အနိုင်မရခဲ့ပေ။ ထိုနောက်ပိုင်း သူသည် မအူပင်မြို့နယ်ပြည်ထောင်စုကြံ့ခိုင်ရေးနှင့်ဖွံ့ဖြိုးရေးပါတီ၏ နာယက အဖြစ် တာဝန်ယူသည်။

## မိသားစုဘဝ 
သူသည် အိမ်ထောင်သည်တစ်ဦးဖြစ်သည်။

## ကိုးကား 
ကဏ္ဍ:ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီဝင်များ
ကာရိုဆီလ

***ကာရိုဆီလ*** () သည် ဘရာဇီး တီဗီနိုဗီလာဖြစ်သည်။ ၎င်းကို ၂၀၁၂ မေ ၂၁ တွင် အက်စ်ဘီတီ ရုပ်သံလိုင်း တွင် ထုတ်လွှင့် ပြသခဲ့သည်။

## သရုပ်ဆောင်များနှင့် ဇာတ်ကောင်များ 
* ဆရာမ ဟယ်လီနာ ဖာနန်ဒက်စ် (Professora Helena Fernandes) အဖြစ် ရိုဆန်နီ မောဟော်လန်
* စီရီလို ရီဗီရာ (Cirilo Rivera) အဖြစ် ရောန် ပိုလို ကမ်ပိုစ်
* မာရီယာ ဂျိုအာကွီနာ မက်ဆင် (Maria Joaquina Medsen) အဖြစ် လာရိဆာ မန်နိုအီလာ
* ဗလီရီယာ ဖာရီရာ (Valéria Ferreira) အဖြစ် မိုင်ဆာ ဆီးလ်ဗား
* ဂျိမ်း ပါလီလို (Jaime Palillo) အဖြစ် နီကိုလတ် တောရက်စ်
* ကာမင် ကာရီလ်ဟို (Carmen Carrilho) အဖြစ် စတီဖာနီ ဗက်ဇ်
* ဒါဗိ ရာဘီနိုဗစ် (Davi Rabinovich) အဖြစ် Guilherme Seta
* Laura Gianolli အဖြစ် အေရှား ဘီနီလိ
* ဒန်နီရယ်လ် ဇာပါတာ (Daniel Zapata) အဖြစ် သောမတ်စ် ကော့စတာ
* ပိုလို ဂီရာ (Paulo Guerra) အဖြစ် လူးကပ်စ် ဆန်းတို့စ်
* မာရီယို အယာလာ (Mário Ayala) အဖြစ် ဂူစတာဗို ဒာနီလူဇ်
* မာစီလီနာ ဂီရာ (Marcelina Guerra) အဖြစ် အန်နာ ဇီမာမန်
* အဒရီယာနို ရာမို့စ် (Adriano Ramos) အဖြစ် ကွန်စတန်တီနို အာတန်

## ကိုးကား 
## ပြင်ပလင့်ခ် 
*  
* 

ကဏ္ဍ:ဘရာဇီး ရုပ်မြင်သံကြား ဇာတ်လမ်းတွဲများ
ကဏ္ဍ:ပေါ်တူဂီဘာသာ တီဗွီဇာတ်လမ်းတွဲ အစီစဉ်
ပရမတ္ထဒီပနီ

ကောင်းမြတ်သော-အနက်-အဓိပ္ပါယ်-တို့ကို ပြဆိုရာ အဋ္ဌကထာကျမ်း၊ ပရမတ္ထဒီပနီမည်သော အဋ္ဌကထာကျမ်း။ 

ယင်းကျမ်းကား- (က) ဥဒါန်း အဋ္ဌကထာ (ခ) ဣတိဝုတ်အဋ္ဌကထာ (ဂ) ဝိမာနဝတ္ထုအဋ္ဌကထာ (ဃ) ပေတဝတ္ထုအဋ္ဌကထာ (င) ထေရဂါထာ, ထေရီဂါထာ အဋ္ဌကထာ (စ) စရိယာပိဋကအဋ္ဌကထာ-ဟူ၍ ၆-ကျမ်းရှိသည်၊ 

ဤ ၆-ကျမ်းလုံးကိုပင် အရှင်ဓမ္မပါလမထေရ် စီရင်တော်မူ၍ “ပရမတ္ထဒီပနီ” ဟူ၍ချည်း အမည်ပေးတော်မူသည်၊ အရှင်ဓမ္မပါလမထေရ်သည် အခြားသောအဋ္ဌကထာ, ဋီကာကျမ်းတို့ကို စီရင်ရာ၌ ဤပရမတ္ထဒီပနီ ကျမ်းတို့ကို ပြန်လည်ညွှန်ပြတော်မူသည်၊ ဒီ၊ဋီ၊၂၊၆၅။ သံ၊ဋီ၊၁၊၂၃၇-တို့၌မူ ပရမတ္ထမဉ္ဇူသာ မည်သော ဝိသုဒ္ဓိမဂ်မဟာဋီကာကျမ်ကို “ပရမတ္ထဒီပနီ”ဟူ၍ ညွှန်ပြထားသည်ကို တွေ့ရသည်၊ ယင်းကား စာပြင်ဆရာတို့၏ ချွတ်ယွင်းမှုသာ ဖြစ်ရာသည်။  

### ကိုးကား
တင့်ဆွေ (သံတူကြောင်းကွဲ)

**တင့်ဆွေ**ဟူသော လူပုဂ္ဂိုလ်နာမည်များသည် အောက်ပါအနက် တခုခုဖြစ်နိုင်သည်-

* တင့်ဆွေ (နိုင်ငံရေးသမား)
* တင့်ဆွေ (ဂျာနယ်ကျော်)
* ကျော်တင့်ဆွေ
ပညတ်တော်

ဝိနည်းပိဋက၌လာသည့် ရဟန်းခံ, ရှင်ပြုစသော ကံကြီး, ကံငယ်နှင့်တကွ စာရိတ္တ, ဝါရိတ္တသိက္ခာပုဒ်အပေါင်းကို ရဟန်း, သာမဏေတို့အတွက် ဥပဒေ စည်းကမ်းအနေဖြင့် ဘုရားရှင် ဟောကြား ပညတ်ထားအပ်သောကြောင့် “ပညတ်တော်”ဟု ခေါ်သည် ။ 
## ပညတ် ၉-မျိုး
ထိုပညတ်တော်သည် မူလပညတ်, အနုပညတ်, အနုပ္ပန္နပညတ်, သဗ္ဗတ္ထပညတ်, ပဒေသပညတ်, သာဓာရဏပညတ်, အသာဓာရဏပညတ်, ဧကတောပညတ်, ဥဘတော ပညတ်ဟူ၍ ၉-မျိုးရှိသည်၊ 

* ထိုတွင် အကြောင်း “ဝတ္ထု”အားလျော်စွာ ရှေးဦးပဌမ ပညတ်အပ် သိက္ခာပုဒ်ပါဠိကို “**မူလပညတ်**”ဟု ခေါ်၍  
* နောက်ထပ်တဖန် ထပ်ဆင့် ပညတ်အပ်သော သိက္ခာပုဒ်ပါဠိကို “**အနုပညတ်**”ဟု ခေါ်သည်၊  
* ဘိက္ခု, ဘိက္ခုနီ ၂-ဘက်လုံးနှင့် ဆက်ဆံသော ပညတ်ကို “**သာဓာရဏပညတ်**”ဟု ခေါ်၍  
* တဖက်ဖက်နှင့်သာ ဆက်ဆံသောပညတ်ကို “**အသာဓာရဏပညတ်**”ဟုခေါ်သည်။ 
သိက္ခာပုဒ်တိုင်း၌ ဤပညတ် ၄-မျိုးဖြင့်သာ ဝေဖန် ဆုံးဖြတ်ရသည်၊ ကျန် ၅-မျိုးဖြင့်ကား အထူး ဝေဖန်ဆုံးဖြတ်ဖွယ်မလို၊ **ဥဘတောပညတ်, ဧကတောပညတ်** ၂-ပါးသည် သာဓာရဏပညတ်, အသာဓာရဏပညတ် ၂-ပါးနှင့် အတူပင် ဖြစ်သည်၊ 

**အနုပ္ပန္နပညတ်**ဟူသည် အကြောင်းဝတ္ထုမပေါ်ဘဲ ဘိက္ခုနီတို့အား ဂရုဓမ် ၈-ပါး လက်ခံရန် ဟောကြားအပ်သော ပညတ်တော်ဖြစ်သည်၊ ကျန်သိက္ခာပုဒ်များ၌ အနုပ္ပန္နပညတ်ဟူ၍ မရှိ၊ 

မဇ္ဈိမဒေသ၌သာ လိုက်နာရှောင်ကြဉ်ရသည့် ရဟန်း ၅-ပါးဖြင့် ပဉ္စင်းခံပေးခြင်း, အထပ်ထပ်သော ဖိနပ်ကိုစီးခြင်း, အမြဲရေချိုးခြင်း, သားရေ အခင်းကို သုံးစွဲခြင်းဟူသော သိက္ခာပုဒ် ၄-ပါးသည် **ပဒေသပညတ်**ဖြစ်၍ ကျန်သိက္ခာပုဒ်များသည် **သဗ္ဗတ္ထပညတ်**များ ဖြစ်သည်။ ထို့ကြောင့် ဤပညတ် ၅-မျိုးဖြင့် အထူးဝေဖန်ဆုံးဖြတ်ဖွယ် မလိုတော့ပေ။ ။ 
### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
လောကုတ္တရာဣန္ဒြေ

လောကုတ္တရိန္ဒြိယဟူသော ပါဠိမှ လောကုတ္တရာဣန္ဒြေ ဖြစ်လာ၏။  
## လောကုတ္တရာဣန္ဒြေ ၃-ပါး
လောကုတ္တရာဣန္ဒြေသည်—အနညာတညာဿာမီတန္ဒြေ, အညိန္ဒြေ, အညာတာဝိန္ဒြေ-ဟူ၍၃-ပါးရှိ၏။  

တစ်နည်း—လောကုတ္တရာဣန္ဒြေတို့သည်–ပါဠိတော် နည်းအားဖြင့် ၇၂-ပါး, အဋ္ဌကထာ နည်းအားဖြင့် ၆၄-ပါး ဖြစ်သည်။ ။ 
## အဋ္ဌထာနည်းအားဖြင့် ၆၄-ပါး
အဋ္ဌထာနည်းအားဖြင့် ၆၄-ပါးဟူသော်ကား-လောကုတ္တရာစိတ် တစ်ခုတစ်ခု၌ ဇီဝိတိန္ဒြေ, မနိန္ဒြေ, သောမနဿိန္ဒြေ (သို့မဟုတ်) ဥပေက္ခိန္ဒြေ, သဒ္ဓိန္ဒြေ, ဝိရိယိန္ဒြေ, သတိန္ဒြေ, သမာဓိန္ဒြေ, ပညိန္ဒြေအားဖြင့် ဣန္ဒြေ ၈-ပါးစီရသောကြောင့် လောကုတ္တရာစိတ် ၈-ခုတို့၌ ဣန္ဒြေပေါင်း (၈×၈ = ၆၄)ပါးတို့ ဖြစ်သတည်း။ 
### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
ကဏ္ဍ:သင်္သကရိုက်ဝေါဟာရများ
လောကုတ္တရာဈာန်

လောကုတ္တရာကုသိုလ်ဈာန်သည်—
## စတုက္က နည်းအားဖြင့် 
* (၁) ဝိတက်, ဝိစာရ, ပီတိ, သုခ, ဧကဂ္ဂတာ-ဟူသော အင်္ဂါ ၅-ပါးရှိသော ပဌမဈာန်၊  
* (၂) ပီတိ, သုခ, ဧကဂ္ဂတာ-ဟူသော အင်္ဂါ ၃-ပါးရှိသော ဒုတိယဈာန်၊  
* (၃) သုခ, ဧကဂ္ဂတာ-ဟူသော အင်္ဂါ ၂-ပါးရှိသော တတိယဈာန်၊  
* (၄) ဥပေက္ခာ, ဧကဂ္ဂတာ ဟူသော အင်္ဂါ ၂-ပါးရှိသော စတုတ္ထဈာန်-ဟု ၄-ပါး ရှိသည်။ 
။

ထို့အတူ ဝိပါက်ဈာန်၌လည်း စတုက္ကနည်းအားဖြင့် ဈာန် ၄-ပါး၊ ပဉ္စကနည်းအားဖြင့် ဈာန် ၅-ပါးရှိသည်။ ။ 
### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
ကဏ္ဍ:သင်္သကရိုက်ဝေါဟာရများ
တင့်ဆွေ (နိုင်ငံရေးသမား)

**တင့်ဆွေ** (၁၉၄၈ ခုနှစ်ဖွား)သည် မြန်မာလူမျိုး သမားတော်တယောက်ဖြစ်ပြီး ၁၉၉၀ ခုနှစ် ပြည်သူ့လွှတ်တော်တွင် အမတ်တစ်ယောက်အဖြစ် ရွေးကောက်တင်မြောက်ခြင်း ခံခဲ့ရသည့် နိုင်ငံရေးသမားတယောက်လည်းဖြစ်သည်။ သူသည် ပြည်ထောင်စု မြန်မာနိုင်ငံ အမျိုးသားညွန့်ပေါင်းအစိုးရ၏ ဝန်ကြီးချုပ်ရုံးတွင် ဝန်ကြီးတပါးအဖြစ် တာဝန်ထမ်းဆောင်ခဲ့သည်။ ထို့အပြင် အမျိုးသား ဒီမိုကရေစီ အဖွဲ့ချုပ်လွတ်မြောက်ရေး (အိန္ဒိယ)၏ ပြန်ကြားရေးဝန်ကြီးအဖြစ် ၂၀၀၉ ခုနှစ် ဇန်နဝါရီလ ၂၃ ရက်နေ့မှ ၂၀၁၂ ခုနှစ် စက်တင်ဘာလအထိ တာဝန်ယူထမ်းဆောင်ခဲ့သည်။

## ကိုးကား
ကဏ္ဍ:မြန်မာနိုင်ငံ ဝန်ကြီးများ
ကဏ္ဍ:အမျိုးသားဒီမိုကရေစီအဖွဲ့ချုပ် ပါတီဝင်များ
လောကုတ္တရာစိတ်

လောကုတ္တရာစိတ်သည် အကျဉ်းအားဖြင့် ကုသိုလ် (= မဂ်)စိတ် ၄-ပါး, ဝိပါက် (= ဖိုလ်)စိတ်၄-ပါးဟု ၈-ပါးအပြားရှိသည်။ 
## ကြိယာစိတ် မရှိပေ
အခြားသောစိတ်တို့၌ ကုသိုလ်, ဝိပါက်, ကြိယာဟု ၃-မျိုးရှိကြသော်လည်း လောကုတ္တရာစိတ်၌ကား ကုသိုလ် ဝိပါက်ဟု ၂-မျိုးသာ ရှိသည်။ ကြိယာစိတ် မရှိပေ၊ 

အဘယ့်ကြောင့်နည်းဟူမူ-လောကုတ္တရာမဂ်စိတ် ၄-ပါးသည် ဆိုင်ရာဆိုင်ရာ ကိလေသာတို့ကို ၄-ပိုင်းခွဲ၍ စိတ္တက္ခဏတစ်ချက်တည်းဖြင့် ဖျက်ဆီးသတ်ဖြတ်သောကြောင့် ပင်တည်း။ 
## လောကုတ္တရာစိတ်၏ အာရုံ
ယင်း လောကုတ္တရာစိတ်တို့သည် နိဗ္ဗာန်ကိုသာ အာရုံပြုကြ၏။ 
### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
ကဏ္ဍ:သင်္သကရိုက်ဝေါဟာရများ
ထိုင်ဝမ်နိုင်ငံ သမ္မတ ရွေးကောက်ပွဲ၊ ၂၀၂၄

(၁၀) ကြိမ်မြောက် ဥပဒေပြု ယွမ်ရွေးကောက်ပွဲနှင့်အတူ ၂၀၂၄ ခုနှစ်၊ ဇန်နဝါရီလ ၁၃ ရက်နေ့တွင် ထိုင်ဝမ်နိုင်ငံတွင်များ သမ္မတရွေးကောက်ပွဲ ကျင်းပခဲ့ပါသည်။
ကမ္ဘာ့ဆေးလိပ်မသောက်ရေးနေ့

မေလ ၃၁ ရက်နေ့သည် ကမ္ဘာဆေးလိပ်မသောက်ရေး‌နေ့ ဖြစ်သည်
အရတိ

*  (၁) ပျော်မွေ့ဖွယ် မဟုတ်သော။ (မိဠှသဒိသာ-ဟု ဒြဗ်နှင့် ဖွင့်ပြသောကြောင့် ဘာဝသာဓ်နက် မပြန်ပဲ ကမ္မသာဓနက် ပြန်သည်။)  
* (၂) မပျော်မွေ့ခြင်း။  
* (က) သုခိတသတ္တဝါတို့၏ စည်းစိမ်ဥစ္စာ စသည်တို့နှင့် ပြည့်စုံနေခြင်းကို ဝမ်းမမြောက်နိုင်, မရှုစိမ့်နိုင်ခြင်း၊ ငြူစူခြင်း။  
* (ခ) တောကျောင်း, သမထဝိပဿနာတရား, သာသနာတော်-စသည်တို့၌ မပျော်မွေ့ခြင်း, ပျင်းရိခြင်း။  
* (ဂ) ဇရာဘေး-စသည်တို့ကြောင့် အိမ်ရာ တည်ထောင် လူတို့ဘောင်၌ မပျော်မွေ့ခြင်း၊ သံဝေဂ အစွမ်းဖြင့် ငြီးငွေ့ ထိတ်လန့်ခြင်း။  
* (ဃ) စိတ်မချမ်းသာခြင်း၊ စိတ်ဆင်းရဲခြင်း ဒုက္ခ။ 
### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
ကဏ္ဍ:သင်္သကရိုက်ဝေါဟာရများ
အရိယမဂ်

(၁) အရိယမဂ်၊ ဘုရားအစရှိသော အရိယာပုဂ္ဂိုလ်-တို့သည် သွားအပ်သော-တို့၏ ဥစ္စာဖြစ်သော-လမ်းသော ခရီး-ကျင့်စဉ်တရား။

(ပြလတ္တံ့သော သာဓကများကိုထောက်၍ ကုမ္မဂ္ဂဟုခေါ်သော မှားယွင်းသော သာသနာပ အယူဝါဒ၏ ဆန့်ကျင်ဖက်ဖြစ်သော မှန်ကန်သော အယူဝါဒနှင့် ဒါနစသောတရားများကိုလည်းကောင်း, သောတာပတ္တိမဂ်-စသော လောကုတ္တရာ မဂ်နှင့် လောကီ ကုသိုလ် ကြိယာနှင့်ယှဉ်သော သမ္မာဒိဋ္ဌိစသော လောကီမဂ် တရားများကို၎င်း ပါဏာတိပါတာ ဝေရမဏိ-စသော သုစရိုတ်တရား ဆယ်ပါးကို၎င်း အရာဌာနအားလျော်စွာ အရိယမဂ်ဟု ခေါ်၏။) 

(၂) အရိယမဂ်၊ နတ် ပြည်ခရီး။ (ဥဋ္ဌာနပါရိစရိယာ-တို့ဖြင့် မိဘတို့ကို ချမ်းသာအောင် ဆောင်ရွက်မှု ကုသိုလ် တရား။)   

မဂ်လည်း ကြည့်ပါ။
### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
ကဏ္ဍ:သင်္သကရိုက်ဝေါဟာရများ
ဘာဟီယာပြည်နယ်

**ဘာဟီယာပြည်နယ်** () သည် ဘရာဇီး၏ အရှေ့မြောက်ပိုင်းဒေသတွင် တည်ရှိသော ပြည်နယ်တစ်ခု ဖြစ်သည်။ စုစုပေါင်း ဧရိယာ ၂၁၈.၄၃၁ စတုရန်းမိုင် (၅၆၅.၇၃၃ စတုရန်း ကီလိုမီတာ) တွင် လူဦးရေ စုစုပေါင်း ၁၄ သန်းမျှ နေထိုင်သဖြင့် ဘာဟီယာသည် ဘရာဇီးတွင် ၄ ခုမြောက် လူဦးရေအများဆုံး နေထိုင်သော ပြည်နယ်ဖြစ်ပြီး ဧရိယာအားဖြင့် ပဉ္စမမြောက် အကြီးဆုံး ဖြစ်သည်။  မြို့တော်နှင့်အကြီးဆုံးမြို့မှာ ဆာလ်ဗဒေါမြို့ ဖြစ်ပြီး လူဦး ၂.၈၈၆.၆၉၈ ရှိသည်။

## ကိုးကား 
ကဏ္ဍ:ဘရာဇီးနိုင်ငံ၏ ပြည်နယ်များ
လောကုတ္တရာ

လောကုတ္တရာ-
* (၁) လောကကို-ကူးခပ်-လွန်-မြောက်-ကျော်လွန်-တတ်သော၊ 
* (၂) လောကကို-လွန်-ကောင်းစွာလွန်-တတ်သော။ 
* (၃) လောကကို ကောင်းစွာလွန်ပြီးသော။ 
* (၄) လောကမှ လွန်မြောက်တတ်သော။ 
* (၅) လောကထက်လွန်ကဲသော၊ 
* (၆) လောက၏ အဆုံးသို့ ကူးမြောက်တတ်သော။
* (၇) လောကမှ ထွက်မြောက်ဆဲဖြစ်သော။ 
* (၈) လောကမှ-ထွက်မြောက်-လွန်မြောက်-ပြီးသော။ 
* (၉) လောက၌ မတည်သော၊ 
* (၁၀) လောက၌-မလိမ်းကျံ မကပ်ငြိ-မလူးမကပ်-သော။ 
* (၁၁) လောကဖြင့် မလိမ်းကျံ–မကပ်ငြိ-မလူးမကပ်-သော။ 
* (၁၂)လောက၌ လွတ်မြောက်သော။
* (၁၃) လောကဖြင့် လွတ်မြောက်သော။
* (၁၄) လောကမှလွတ်မြောက်သော။
* (၁၅)လောက၌ မယှဉ်သော။ 
* (၁၆) လောကနှင့် မယှဉ်သော။ 
* (၁၇) လောကမှ မယှဉ်သော။ 
* (၁၈) လောကမှ-စင်ကြယ်-အထူးသဖြင့် စင်ကြယ်-သော။ 
* (၁၉) လောကမှ ထတတ်သော။ 
* (၂၀) လောကမှ ဆုတ်နစ်ဖဲခွာသော။ 
* (၂၁) လောက၌ မငြိတတ်သော။ 
* (၂၂) လောက၌ မယူအပ်သော။ 
* (၂၃) လောက၌ မဖွဲ့အပ်သော။
* (၂၄) လောကကို-ကောင်းစွာ-အကြွင်းမဲ-ဖြတ်တတ်သော။ 
* (၂၅)လောကကို  ကောင်းစွာ-အကြွင်းမဲ့-ဖြတ်ပြီးသော၊ 
* (၂၆) လောကကို ငြိမ်းစေတတ်သော။ 
* (၂၇) လောကကို ငြိမ်းစေပြီးသော။ 
* (၂၈) လောက၏ ခရီးလမ်းမဟုတ်သော။ 
* (၂၉)လောက၏ တည်ရာမဟုတ်သော။ 
* (၃၀) လောက၏ အဖို့ရာ မဟုတ်သော။ 
* (၃၁) လောကနှင့် မဆက်ဆံသော။
* (၃၂) လောကကို ပျို့အန် တတ်သော။ 
* (၃၃) လောကကို တစ်ဖန်ပြန်၍ မမျိုတတ်သော။ 
* (၃၄) လောကကို ပယ်စွန့် တတ်သော။
* (၃၅)လောကကို မစွဲယူ-မစွဲလမ်း တတ်-သော။
* (၃၆) လောကကို ဖြန့်ကြဲပစ်-တတ်လော။ 
* (၃၇) လောကကို မပေါင်းစု တတ်သော။
* (၃၈) လောကကို-ဖျက်ဆီး-ငြိမ်းစေ-တတ်သော။ 
* (၃၉) လောကကို မတောက်လောင်စေတတ်သော။ 
* (၄၀) လောကကို-ကောင်းစွာလွန်၍-လွှမ်းမိုး၍-တည်သော။ 
* (၄၁) လောက၌ထူးခြားသော။ 
* (၄၂) လောကထက်သာ၍ ထူးခြားသော။
## လောကုတ္တရာ အကျဉ်း အကျယ်
လောကုတ္တရာတရားသည်-**အကျဉ်း**အားဖြင့်မဂ်, ဖိုလ်, နိဗ္ဗာန်ဟူ၍ ၃-ပါးသာရှိသည်။ 

**မကျဉ်း မကျယ်**အားဖြင့်သော်ကား-မဂ် ၄-ပါး, ဖိုလ် ၄-ပါး, နိဗ္ဗာန်ဟူ၍ ၉-ပါးရှိသည်။ 

**အကျယ်**အားဖြင့်ကား-သတိပဋ္ဌာန် ၄-ပါး, သမ္မပ္ပဓာန် ၄-ပါး, ဣဒ္ဓိပါဒ် ၄-ပါး, ဣန္ဒြေ ၅-ပါး, ဗိုလ် ၅-ပါး, ဗောဇ္ဈင် ၇-ပါး, အဋ္ဌင်္ဂိက အရိယမဂ်, မဂ် ၄-ပါး, ဖိုလ် ၄-ပါး, နိဗ္ဗာန် ဟူ၍ ၄၆-ပါးရှိသည်။  
(ဤကား မဂ် ၄-ပါးတို့၏ **ဩကာသလောက ကိုလွန်မြောက်ပုံ**တည်း။) 

မဂ်လေးပါးတို့သည် အာသဝေါတရားတို့၏ အာရုံမဟုတ်သောအားဖြင့် ဥပါဒါနက္ခန္ဓာဟု ဆိုအပ်သော သင်္ခါရ လောကကို လွန်မြောက်ဆဲဖြစ်သည်။  (ဤကားမဂ် ၄-ပါးတို့၏ **သင်္ခါရလောကကို လွန်မြောက်ပုံ**တည်း။) 

* မဂ်လေးပါးတို့တွင် သောတာပတ္တိမဂ်သည် ပုထုဇဉ်လောကကို— 
* သကဒါဂါမိမဂ်သည် သောတာပန်လောကကို— 
* အနာဂါမိမဂ်သည် သကဒါဂါမ်လောကကို— 
* အရဟတ္တမဂ်သည် အနာဂါမ်လောကကို— လွန်မြောက်ဆဲ ဖြစ်သည်။  
(ဤကားမဂ် ၄-ပါးတို့၏ **သတ္တလောကကို လွန်မြောက်ပုံ**တည်း။)
### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
ကဏ္ဍ:သင်္သကရိုက်ဝေါဟာရများ
တပ်မတော်ဒုံးတပ်ဖွဲ့

**တပ်မတော်ဒုံးတပ်ဖွဲ့** သည်မြန်မာ့တပ်မတော်၏ စစ်လက်ရုံးတပ်ဖွဲ့တစ်ခုဖြစ်သည်။ *"ဒုံးတပ်ဖွဲ့"* ဟူသည့် တပ်ဖွဲ့၏ အမည်နာမ၌ပင် အဓိကထမ်းဆောင်ရသော တာဝန်မှာ ပေါ်လွင်နေလေသည်။ ဖွဲ့စည်းပုံအရ တပ်မတော်(ကြည်း) နှင့် ပို၍ဆက်စပ်မှုရှိလေသည်။

လက်ရှိ တပ်မတော်ဒုံးတပ်ဖွဲ့၏ အရာရှိချုပ် တာဝန်ထမ်းဆောင်နေသူမှာ ဒုတိယဗိုလ်ချုပ်ကြီး ဖြစ်ပြီး ဒုတိယအရာရှိချုပ် တာဝန်ထမ်းဆောင်နေသူမှာ ဗိုလ်ချုပ် ဖြစ်သည်။ ထို့နောက် လက်ထောက် အရာရှိချုပ် (၃) ခန့်အပ်ထားသည်။

## ဖွဲ့စည်းပုံ
တပ်မတော်၏ ဒုံးတပ်ဖွဲ့ညွှန်ကြားရေးမှူးရုံး (အတိုကောက်:ကကဒုံး) ကို ၂၀၁၉ ခုနှစ်တွင် စတင်ဖွဲ့စည်းခဲ့ပြီး (ကကဒုံး)လက်အောက်တွင် ဒုံးစစ်ဆင်ရေးကွပ်ကဲမှုဌာနချုပ် (၂)ခု၊ ဒုံးတပ်ရင်းများ နှင့် ဒုံးတပ်ဖွဲ့အင်ဂျင်နီယာတပ်များဖြင့် အဆင့်အဆင့်ဖွဲ့စည်းထားသည်။

ဒုံးတပ်ဖွဲ့ကိုအောက်ပါအတိုင်းဖွဲ့စည်းထားသည် - 
* ဒုံးတပ်ဖွဲ့ညွှန်ကြားရေးမှူးရုံး
* ဒုံးတပ်ဖွဲ့လေ့ကျင့်ရေးသင်တန်းကျောင်း
* ဒုံးစစ်ဆင်ရေး ကွပ်ကဲမှုဌာနချုပ် (၂)ခု
* ဒုံးတပ်ရင်းများ
* ဒုံးတပ်ဖွဲ့ ပြုပြင်ပြင်ဆင်ရေးတပ်များ

### ဒုံးစစ်ဆင်ရေး ကွပ်ကဲမှုဌာနချုပ်များ 
ဒုံးစစ်ဆင်ရေး ကွပ်ကဲမှုဌာနချုပ် (၂) အားဖွဲ့စည်းထား၍ အောက်ပါအတိုင်းဖြစ်သည် - 

# အမှတ် (၁) ဒုံးစစ်ဆင်ရေးကွပ်ကဲမှုဌာနချုပ် - ကျောက်ပန်းတောင်းမြို့
# အမှတ် (၂) ဒုံးစစ်ဆင်ရေးကွပ်ကဲမှုဌာနချုပ် - လွိုင်လင်မြို့

### ဒုံးတပ်ရင်းများ 
**(ကကဒုံး)** လက်အောက်ရှိ ဒုံးစစ်ဆင်ရေးကွပ်ကဲမှုဌာနချုပ် (၂) ခု ၏ကွပ်ကဲမှုအောက်တွင် အောက်ပါအတိုင်းဖွဲ့စည်းထားသည် -

# အမှတ် (၆၀၁)ဒုံးတပ်ရင်း - ဥသျှစ်ပင်မြို့
# အမှတ် (၆၀၂)ဒုံးတပ်ရင်း - ကျိုက်ထိုမြို့
# အမှတ် (၆၀၃) ဒုံးတပ်ရင်း - မိုးညှင်းမြို့
# အမှတ် (၆၀၄)ဒုံးတပ်ရင်း - ရေတာရှည်မြို့
# အမှတ် (၆၀၅) ဒုံးတပ်ရင်း - လှည်းကူးမြို့နယ် ၊ ဖောင်ကြီး 
# အမှတ် (၆၀၆) ဒုံးတပ်ရင်း - နောင်ချိုမြို့
# အမှတ် (၆၀၇) ဒုံးတပ်ရင်း - နေပြည်တော်မြို့ ၊ ပေါင်းလောင်းဆည်
# အမှတ် (၆၀၈) ဒုံးတပ်ရင်း - ကျောက်ပန်းတောင်းမြို့
# အမှတ် (၆၀၉) ဒုံးတပ်ရင်း - ကျောက်ပန်းတောင်းမြို့
# အမှတ် (၆၁၀) ဒုံးတပ်ရင်း - ကျိုင်းတုံမြို့
# အမှတ် (၆၁၁) ဒုံးတပ်ရင်း - တန့်ယန်းမြို့
# အမှတ် (၆၁၂) ဒုံးတပ်ရင်း - လွိုင်လင်မြို့
# အမှတ် (၆၁၃) ဒုံးတပ်ရင်း - ကွမ်းလုံမြို့ 
# အမှတ် (၆၁၄) ဒုံးတပ်ရင်း - ပင်လောင်းမြို့
# အမှတ် (၆၁၅) ဒုံးတပ်ရင်း - (တပ်နေရာမသိ)
# အမှတ် (၆၁၆) ဒုံးတပ်ရင်း - မိုးမောက်မြို့နယ် ၊ နွယ်မလန်းကျေးရွာ

## ဒုံးပစ်စနစ်များ 
## အခြားလေ့လာရန် 
* တပ်မတော်
* တပ်မတော် (ကြည်း)
* လေကြောင်းရန်ကာကွယ်ရေးတပ်ဖွဲ့
* ဝါရာဇွပ်ပြည်သူ့စစ်တပ်ဖွဲ့

## ကိုးကား
ဝါရာဇွပ်ပြည်သူ့စစ်တပ်ဖွဲ့

**ဝါရာဇွပ်ပြည်သူ့စစ်တပ်ဖွဲ့** သည် မြန်မာ့တပ်မတော်၏ စစ်လက်ရုံးပြည်သူ့စစ်တပ်ဖွဲ့တစ်ခုဖြစ်သည်။ ဝါရာဇွပ်ပြည်သူ့စစ်တပ်ဖွဲ့ကို ၂၀၁၆ ခုနှစ်က စတင်ဖွဲ့စည်းခဲ့သည်။ ဖွဲ့စည်းပုံအရ တပ်မတော် (ကြည်း) နှင့် ပို၍ဆက်စပ်မှုရှိသည်။ ကချင်ပြည်နယ်ဒေသများအတွင်း စစ်ရေးလှုပ်ရှားလျက်ရှိသည်။၂၀၂၁ နောက်ပိုင်း အင်အားပိုမိုကြီးထွားလာသည်။ကချင်လွတ်မြောက်ရေးတပ် (KIA) ကို အဓိကထား တိုက်ခိုက်သည်။  

## ဖွဲ့စည်းပုံ
ဝါရာဇွပ်ပြည်သူ့စစ်တပ်ဖွဲ့၏ ဖွဲ့စည်းပုံမှာ တပ်မတော် (ကြည်း)ဖွဲ့စည်းပုံကို အတုယူကာစုဖွဲ့ထားရှိသည်။   တပ်သား၊ ဒုတပ်ကြပ်၊ တပ်ကြပ်စသည်မှစ၍ စစ်ကြောင်းမှူး၊ တပ်ဖွဲ့မှူးအထိ ဖွဲ့စည်းထားသည်။

## ကွပ်ကဲမှု
ကွပ်ကဲမှုသည်လည်း တပ်မတော်ကွပ်ကဲမှုအတိုင်း နမူနာယူဆောင်ရွက်ကြသည်။ တပ်ဖွဲ့မှူးမှဒုတပ်ဖွဲ့မှူး ဒုတပ်ဖွဲ့မှူး စစ်ကြောင်းမှူး စသဖြင့်အဆင့်ဆင့်ကွပ်ကဲသည်။

## စစ်ရေးအခြေအနေ 
၂၀၂၂ ခုနှစ် ဧပြီ ၃ရက်နေ့ကစပြီး ဝါရာဇွပ်ပြည်သူ့စစ်အဖွဲ့ ၏ စစ်ရေးလှုပ်ရှားမှုများကို တယ်လီဂရမ် စာမျက်နှာမှတဆင့် ထုတ်ပြန်မှုများ စတင်ပြုလုပ်သည်။၂၀၂၂ ခုနှစ် ဇူလိုင်လ ၈ရက်နေ့တွင်  ကချင်ပြည်နယ်၊ တနိုင်းမြို့နယ်၊ ရှဒူးဇွပ်ကျေးရွာ ရှိ ဦးမင်းဇေသန့် ဦးဆောင်သော ပြည်သူ့စစ်စခန်း ၃ ခုကို ကချင်လွတ်မြောက်ရေးတပ် KIA တပ်မဟာ ၂ ၊ အမှတ် ၁၄ တပ်ရင်းတပ်ဖွဲ့များက ဝင်ရောက်  တိုက်ခိုက်သိမ်းပိုက်ခဲ့ရာ ဝါရာဇွပ်ပြည်သူ့စစ်  စစ်ဦးစီးချုပ်၏ ညီ ဒူးလေးပါတီခေါင်းဆောင် ဦးရွှေမင်း၏ သမက်  ဒုတိယစစ်ဦးစီးချုပ် ဦးဇော်ရှိန်း အပါအဝင် ၁၅ ဦးခန့် သေဆုံးခဲ့သည်။  

## ‌အခြားလေ့လာရန်
* တပ်မတော်
* တပ်မတော် (ကြည်း)
* လေကြောင်းရန်ကာကွယ်ရေးတပ်ဖွဲ့
* တပ်မတော်ဒုံးတပ်ဖွဲ့

## ကိုးကား
ကဏ္ဍ:မြန်မာလက်နက်ကိုင်အဖွဲ့အစည်းများ
ပရမတ္ထဇောတိကာ

မဖေါက်မပြန်-မှန်ကန်-ကောင်းမြတ်-သော-အနက်-အဓိပ္ပါယ်-တို့ကို ဖွင့်ပြသော အဋ္ဌကထာကျမ်း။ 

(က) ခုဒ္ဒကပါဌအဋ္ဌကထာ။ (ခ) သုတ္တနိပါတအဋ္ဌကထာ။ ဆဋ္ဌသံဂါယနာမူ ဤအဋ္ဌကထာနှစ်ကျမ်းလုံး၏ နိဂုံး၌ “အရှင်မဟာဗုဒ္ဓဃောသမထေရ် ရေးသားစီရင်သည်”ဟု ပါရှိသည်။ သို့သော်လည်း မုံရွာမြို့ လယ်တီဆရာတော်ဘုရားကြီးကမူ ပါရမီဒီပနီ (၁၃၆-၇)၌ ဤသို့ မိန့်ဆိုတော်မူသည်။ “အရှင်မဟာဗုဒ္ဓဆရာ စီရင်သော ... သုတ္တနိပါတ် အဖွင့် ဖြစ်သော ပရမတ္ထဇောတိကာ အဋ္ဌကထာ, ဓမ္မပဒအဋ္ဌကထာ, ပါဌဇာတ်အဋ္ဌကထာ ...အညတရဆရာ စီရင်အပ်သော ခုဒ္ဒကပါဌပါဠိတော်၏ အဖွင့်ဖြစ်သော ပရမတ္ထဇောတိကာ အဋ္ဌကထာ၊ ဤခုဒ္ဒကပါဌအဋ္ဌကထာ၏ ကျမ်း ပြီးနိဂုံးတွင် အချို့စာ၌ အရှင်မဟာဗုဒ္ဓဃောသ ဆရာ၏ နိဂုံး, အချို့စာ၌ အရှင်ဓမ္မပါလဆရာ၏ နိဂုံးဟု နှစ်ထွေရှိ၏၊ ရေးပုံသားပုံ စကား အဆို စာနေစာသွား အခြင်းအရာ အလုံးစုံမျိုးကို ထောက်သော် ထိုဆရာနှစ်ပါးတို့၏ အခြင်းအရာ စင်စစ်မဟုတ်ဟု သိသာသည်၊ ယော အတွင်းဝန် အမတ်ကြီး ဦးဘိုးလှိုင်ကမူ “ဇိနပတ္တသင်္ဘောဆိပ်က ရေးသည့် ခုဒ္ဒကပါဌအဋ္ဌကထာ (၃၈)ဆရာ ရှင်ဓမ္မပါလ-က ထိုစကားကို ဧကေ-ဟု မိန့်ဆိုကြောင်း ကာယာနုပဿနာကျမ်း (၁၉၄)၌ ဖေါ်ပြထားသည်။ ဝိသုဒ္ဓိမဂ္ဂနိဒါနကထာ (၅၇)၌ကား “ဗဟူ ပန ဝိစက္ခဏာ ဣမာ အာရမ္ဘဂါထာယော ဝိစိနိတွာ “နေတံ အာစရိယဗုဒ္ဓဃောသတ္တေရဿ ဝိယ ဝစနံ ဟောတီ”တိ ဝဒန္တိ။ ... တံ ယုတ္တံ ဝိယ ဒိဿတိ”ဟု မိန့်ဆိုသည်။ 

ခုဒ္ဒကပါဌအဋ္ဌကထာကျမ်းသည် ဖေါ်ပြပြီး ဆရာနှစ်ပါး၏လက်ရာ မဟုတ်စေကာမူ မကိုးကားလောက်သည့် အညတရကျမ်းကား မဟုတ်ပေ၊ အလေးအမြတ် ယုံကြည်ကိုးကားအပ်သော ကျမ်းကောင်း ကျမ်းမြတ်သာလျှင် ဖြစ်သည်၊ ထို့ကြောင့် အရှင်ဓမ္မပါလဆရာသည် ဒီ၊ဋီ၊၁၊၁၂၃။ မ၊ဋီ၊၂၊၁၅၈။ သံ၊ဋီ၊၂၊၅၄၈-တို့၌လည်းကောင်း, အရှင်သာရိပုတြာဆရာသည် အံ၊ဋီ၊၂၊၁၇၇-၌လည်းကောင်း, အရှင်ဗုဒ္ဓနာဂ ဆရာသည် ကင်္ခါ၊ဋီသစ်။ ၄၇၁-၌လည်းကောင်း “တထာ ဟိ ဝုတ္တံ ပရမတ္ထဇောတိကာယ ခုဒ္ဒကပါဌဋ္ဌကထာယ‘ဓမ္မူပသံဟိတမ္ပိ စေတ္ထ ဂီတံ ဝဋ္ဋတိ၊ ဂီတူပသံဟိတော ဓမ္မော န ဝဋ္ဋတီ’တိ” ဟူ၍ ကိုးကား ပြဆိုကြသည်။ ယင်းသို့ ပြဆို ကြသော်လည်း မူရင်းခုဒ္ဒကပါဌအဋ္ဌကထာ၌ မူ “ဓမ္မူပသံဟိတမ္ပိ စေတ္ထ ဂီတံ န ဝဋ္ဋတိ၊ ဂီတူပသံဟိတော ပန ဓမ္မော ဝဋ္ဋတီတိ ဝေဒိတဗ္ဗော”ဟူ၍သာ ပါဌ်ရှိသည်။ မောင်းထောင် သာသနာပိုင်ဆရာတော်၏ သီလက္ခန်ဋီကာသစ်(၁။ ၃၄၇)၌မူ မူရင်းအဋ္ဌကထာအတိုင်း ပါဌ်ရှိ၍ “ကတ္ထစိ ပန န-ကာရဝိပရိယာယေန ပါဌော ဒိဿတိ။ ဥဘယတ္ထာပိ စ ဂီတော စေ ဓမ္မာနုလောမတ္ထပဋိသံယုတ္တောပိ န ဝဋ္ဋတိ၊ ဓမ္မော စေ ဂီတသဒ္ဒပဋိသံယုတ္တောပိ ဝဋ္ဋတီတိ အဓိပ္ပါယော ဝေဒိတဗ္ဗော”ဟု မူရင်းအဋ္ဌကထာ ပါဌ်သာ သင့်မြတ်ကြောင်း ဆုံးဖြတ်တော်မူသည်၊

ထို့အတူပင် မိုင်းကိုင်းဆရာတော်၏ တိပေဋကဝိနိစ္ဆယကျမ်း (၂။ ၃၇၇)၌ ဆုံးဖြတ်တော်မူသည်။
ဗုဒ္ဓဘူမိ

*  (၁) (က) ဘုရားရှင်တို့၏–ဖြစ်ရာ–ဘုံ-ဌာန၊ ဘုရားအဆင့် အတန်း။ 
* (ခ) ဘုရားဖြစ်သော အခိုက်အတန့်၊ ဘုရားအဖြစ်။ (ဤနေရာ၌ အရဟတ္တမဂ်ဉာဏ် သဗ္ဗညုတဉာဏ်တော်ကို ဗုဒ္ဓဘူမိဟု ခေါ်သည်။) 
* (၂) ဘုရား ဖြစ်ခြင်း၏ အကြောင်း။ (ဤနေရာ၌မူ ဥဿာဟ, ဥမ္မင်္ဂ, အဝတ္ထာန, ဟိတစရိယာ ဤ ၄-ပါးကို ဗုဒ္ဓဘူမိဟုဆိုသည်။  အကျယ်ကို [မဟာဗုဒ္ဓဝင်၊ ပထမတွဲ၊ ဒုတိယပိုင်း၊ နှာ ၁၄၀-၁၄၁](https://wikisource.org/wiki/မဟာဗုဒ္ဓဝင်/၇-%20ပကိဏ္ဏကခန်း%20(၆)%20ပါရမီတို့၏%20အကြောင်းတရားများ)-ကြည့်။) 

## ဗုဒ္ဓဘူမိလေးပါး
အဘိနီဟာရနှင့် ကရုဏာ ပညာတို့ကဲ့သို့ပင် (၁) ဥဿာဟ၊ (၂) ဥမ္မင်္ဂ၊ (၃) အဝတ္ထာန၊ (၄) ဟိတစရိယာ ဤလေးပါးသော ဗုဒ္ဓဘူမိတရားတို့သည်လည်း ပါရမီ၏ အကြောင်းရင်း ဖြစ်ကုန်၏။ ထိုတွင်-
* (၁) **ဥဿာဟ** ဟူသည်ကား.. ပါရမီ စာဂ စရိယတို့ကို မဆုတ်မနစ် အားသစ်ကြိုးစားခြင်း ဝီရိယတည်း။ 
* (၂) **ဥမ္မင်္ဂ**ဟူသည်ကား..ရှေး၌ဆိုအပ်ပြီးသည့် ဥပါယကောသလ္လဉာဏ်ပင်တည်း။ 
* (၃) **အဝတ္ထာန** ဟူသည်ကား.. ဘုရားဖြစ်ကြောင်း တရားတို့၌ မတုန်မလှုပ် ကြံ့ကြံ့တည်ခြင်းတည်း။ 
* (၄) **ဟိတစရိယာ** ဟူသည်ကား.. မေတ္တာဘာဝနာနှင့် ကရုဏာဘာဝနာ ဤနှစ်ပါးတို့တည်း။

ဤတရားလေးပါးတို့ကို သဗ္ဗညုတဉာဏ်၏ ဖြစ်ပေါ်လာကြောင်း ဖြစ်သောကြောင့် ဗုဒ္ဓဘူမိတရား လေးပါးဟူ၍ ခေါ်ဆိုအပ်ကုန်၏။
### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
ကဏ္ဍ:သင်္သကရိုက်ဝေါဟာရများ
သဟာယစာပေဆု

**သဟာယစာပေဆု** သည် မိုးကုတ်အနောက်ပိုင်း ကျပ်ပြင်မြို့မရှိ နှစ်ပေါင်း ၈၀ ကျော် သက်တမ်းရှိပြီဖြစ်သည့် သဟာယစာကြည့်တိုက်ကို ဂုဏ်ပြုသောအားဖြင့် စာဖတ်သူ၊ စာပေမြတ်နိုးသူတစုက ၂၀၀၇ ခုနှစ်မှစတင်၍ နှစ်စဉ် ရွေးချယ်ဂုဏ်ပြုနေသော စာပေဆုတစ်ဆု ဖြစ်သည်။ 

ရသစာပေ မတိမ်ကောရေးနှင့် ရှင်သန်ရေးကို အထောက်အကူပြုနိုင်ရန် အဓိကရည်ရွယ်ပြီး တစ်နှစ်တာအတွင်းထွက်ရှိခဲ့သော စာအုပ်များထဲမှ တစ်အုပ်ကို ရွေးချယ်၍ ဆုချီးမြှင့်သည်။

ဆုရွေးချယ်ရာတွင် လွတ်လပ်မှုရှိခြင်း၊ လုပ်ပိုင်ခွင့်များနှင့် ချုပ်ကိုင်ထားမှုမရှိခြင်းကို ကိုယ်စားပြုလျက် ဆုရွေးချယ်သောစာအုပ်ကို နှစ်စဉ် ဇန်နဝါရီလ ၄ ရက် (လွတ်လပ်ရေးနေ့) တွင် ကြေညာပြီး ဆုချီးမြှင့်ပွဲကို ဖေဖော်ဝါရီလ ၁၃ ရက် (ဗိုလ်ချုပ်အောင်ဆန်းမွေးနေ့) တွင် ကျင်းပလေ့ရှိသည်။

## သဟာယစာပေဆုရစာအုပ်စာရင်း 
၂၀၀၇ - ညီပုလေး - ငြိမ်သက်တမိနစ်နှင့် အခြားဝတ္ထုတိုများ

၂၀၀၈ - The Wave မဂ္ဂဇင်း

၂၀၀၉ - အတွေးအမြင်မဂ္ဂဇင်း၊ ဂျူး - သူ မင်းကို ဘယ်တော့မှ... [ပူးတွဲပေးအပ်]

၂၀၁၀ - မိုဃ်းဇော် - ကြေးစား

၂၀၁၁ - ခင်ခင်ထူး - မအိမ်ကံ

၂၀၁၂ - နှင်းဆီအောင် - လက်ယက်တွင်းနှင့်ဝတ္ထုတိုစုစည်းမှု

၂၀၁၃ - နတ်မှူး - ကြယ်စင်များ၏ ရှုမျှော်ခင်းနှင့် ဝတ္ထုတိုများ

၂၀၁၄ - ဝေ (စီးပွားရေးတက္ကသိုလ်) - နှလုံးသားပေါ်သွေးတဲ့ဓားနှင့် မဂ္ဂဇင်းဝတ္ထုတိုများ 

၂၀၁၅ - စံပယ်ဖြူနု - မြောက်ဖျားက အလွမ်းရာသီ 

၂၀၁၆ - အဇ္ဈတ္တ - ရင်စေ့တံခါး ဝတ္ထုတိုများ 

၂၀၁၇ - ညီပုလေး - ထက်မြက်တဲ့ဓားသွားပေါ်က ချိုမြမြပျားရည်စက် 

၂၀၁၈ - မိုးကျော်ဇင် - ရန်ကုန်မြစ်၏တစ်နေရာ မဂ္ဂဇင်းဝတ္ထုတိုများ 

၂၀၁၉ - စိုးဘားဒိုင် - လှိုင်းကြည်ဖြူရဲ့ ပင်လယ်

၂၀၂၀ - နတ်မောက်အနီချို - လမ်းဆုံးတော့ ရွာ မဂ္ဂဇင်းဝတ္ထုရှည်များ

၂၀၂၁ - ရေအေး - ဝတ္ထုတိုများ (၂၀၀၃ - ၂၀၂၀)

ကဏ္ဍ:မြန်မာ စာပေဆိုင်ရာ ဆုများ
ပါရာပြည်နယ်

**ပါရာပြည်နယ်** () သည် ဘရာဇီး၏ မြောက်ပိုင်းဒေသတွင် တည်ရှိသော ပြည်နယ်တစ်ခု ဖြစ်သည်။ စုစုပေါင်း ဧရိယာ ၄၈၁.၇၃၅ စတုရန်းမိုင် (၁.၂၄၇.၆၈၉ စတုရန်း ကီလိုမီတာ) တွင် လူဦးရေ စုစုပေါင်း ၈.၆ သန်းမျှ နေထိုင်သဖြင့် ပါရာသည် ဘရာဇီးတွင် ၉ ခုမြောက် လူဦးရေအများဆုံး နေထိုင်သော ပြည်နယ်ဖြစ်ပြီး ဧရိယာအားဖြင့် ဒုတိယမြောက် အကြီးဆုံး ဖြစ်သည်။  မြို့တော်နှင့်အကြီးဆုံးမြို့မှာ ဘီလီမမြို့ ဖြစ်ပြီး လူဦး ၁.၄၉၉.၆၄၁ ရှိသည်။

## ကိုးကား 
ကဏ္ဍ:ဘရာဇီးနိုင်ငံ၏ ပြည်နယ်များ
ဘီလီမမြို့

**ဘီလီမမြို့** () သည် ဘရာဇီးနိုင်ငံ၊ ပါရာပြည်နယ်၏ မြို့တော်နှင့်အကြီးဆုံးမြို့ ဖြစ်သည်။ ၂၀၂၀ ခုနှစ်စစ်တမ်းအရ လူဦးရေ ၁.၄၉၉.၆၄၁ ယောက်ရှိသည်။

## ကိုးကား 
ကဏ္ဍ:ဘရာဇီးနိုင်ငံရှိ မြို့များ
နိုင်ငံတော်စီမံအုပ်ချုပ်ရေးကောင်စီဥက္ကဋ္ဌရုံးဝန်ကြီးဌာန

**နိုင်ငံတော်စီမံအုပ်ချုပ်ရေးကောင်စီဥက္ကဋ္ဌရုံးဝန်ကြီးဌာန**() သည် နိုင်ငံတော်စီမံအုပ်ချုပ်ရေးကောင်စီဥက္ကဋ္ဌရုံး ၏ ကိစ္စရပ်များအား ဆောင်ရွက်ရသည့် ဝန်ကြီးဌာန ဖြစ်သည်။စစ်အာဏာသိမ်းပြီး ၃ နှစ်ခန့်အကြာ ၂၀၂၄ ခုနှစ် ဇန်နဝါရီလ ၈ ရက်နေ့တွင် စတင်ဖွဲ့စည်းသည့် ဝန်ကြီးဌာနလည်းဖြစ်သည်။ ယခင် ပြည်ထောင်စုအစိုးရအဖွဲ့ရုံးဝန်ကြီးဌာန (၁) နှင့်(၂) နေရာတွင် အစားထိုးလိုက်သည့် ဝန်ကြီးဌာနတစ်ခုဖြစ်သည်။

## ဖွဲ့စည်းပုံ 
* နိုင်ငံတော်စီမံအုပ်ချုပ်ရေးကောင်စီဥက္ကဋ္ဌရုံးဝန်ကြီးဌာန(၁)
* နိုင်ငံတော်စီမံအုပ်ချုပ်ရေးကောင်စီဥက္ကဋ္ဌရုံးဝန်ကြီးဌာန(၂) 
* နိုင်ငံတော်စီမံအုပ်ချုပ်ရေးကောင်စီဥက္ကဋ္ဌရုံးဝန်ကြီးဌာန(၃) 
* နိုင်ငံတော်စီမံအုပ်ချုပ်ရေးကောင်စီဥက္ကဋ္ဌရုံးဝန်ကြီးဌာန(၄)

## ဝန်ကြီးများစာရင်း 
## ဖျက်သိမ်းခြင်း 
နိုင်ငံတော်စီမံအုပ်ချုပ်ရေးကောင်စီကို ဖျက်သိမ်းပြီးနောက် အမျိုးသားကာကွယ်ရေးနှင့် လုံခြုံရေးကောင်စီအား အမြင့်ဆုံး အုပ်ချုပ်ရေးယန္တရားအဖြစ် ပြင်ဆင်ဖွဲ့စည်းခဲ့ပြီး ဖွဲ့စည်းလိုက်သည့် ပြည်ထောင်စုအစိုးရအဖွဲ့တွင် ဤဝန်ကြီးဌာန ပါဝင်ခြင်း မရှိတော့ပေ။ ၎င်းအစား နိုင်ငံတော်သမ္မတရုံးဝန်ကြီးဌာန (၄) ခုကို ဖွဲ့စည်းလိုက်သည်။ 

## ကိုးကား
ကဏ္ဍ:မြန်မာနိုင်ငံ၏ ယခင် ဝန်ကြီးဌာနများ
ကဏ္ဍ:နိုင်ငံတော်စီမံအုပ်ချုပ်ရေးကောင်စီ